title: Magur

text: Berdi kelluu 1–4 vuotta. Berdi ei ole yhtä vahvaa kuin papyruskaisla. MA tarkoittaa laivaa, GUR kori tai tilavuusyksikkö 300 litraa. Norjalainen seikkailija Thor Heyerdahl purjehti 1970-luvulla kaislalaivalla Etelä-Irakista Persianlahtea pitkin Hormuzin salmen läpi Intian valtamerelle, Pakistanin rannikolle ja lopulta Afrikan sarveen Djiboutin maahan. Näin todistettiin, että kaislalaivalla saattoi purjehtia pitkiä matkoja, jopa 6800 km.


title: Magur

text:
Myös puusta rakennettuja laivoja sanottiin magureiksi tai makurruiksi. Sumerilainen laivanrakennustaito oli pitkälle kehittynyt, rakenteen pohjana oli "nykyaikaiseen" tapaan köli ja kaaripuut, saman ajan Egyptissä laivat tehtiin raskaista pitkittäisistä hirsistä tai lankuista. Puiset alukset saattoivat helposti upota ylilastissa. Nykyirakissa käytetään "muhēle"-alusta ja "džaijārīe"-alusta.
120 kur-mitan alus oli 14 m pitkä, 5 m levä. Normaali 60 kur-alus oli 11 m pitkä, 4 m leveä.
120 kur-laivan teko vei 1800 miestyöpäivää, eli 10 miehen voimalla puoli vuotta"džaijārīe"-alusta . Laivan hinta oli 1/2-2 hopeaminaa.


title: Magur

text:
Laivaa jouduttiin "Volgan lautturien" tapaan kiskomaan 9-10 km/päivässä
, kos kyse oli normaalista 60 kur-aluksesta, jonka tilavuus oli noin 15 m3/5.35 rekisteritonnia. Tällöin matka Lagashista Nippuriin vei ylävirtaan 16-17 päivää, mutta takaisin virran mukana 4-5 päivää. Keveämpi alus kulki vastavirtaan vedettynä jopa 20 km/päivä, myötävirtaan lastatunakin jopa 35 km/päivä.Vetäjiä oli 2-20, .


title: Magur

text: Nykyirakissa käyteään vanhoilta ajoilta peräisin olevia virtaviivaisia suippoja, kanootteja muistuttavia aluksia nimeltä "mašhuf". Sen alalajeja ovat muun muassa leveät asfalttipäällysteiset "tarada", "mataur", "zaima", ja leveämpi kuljetusalus "balam". Muinainen kaislavene oli "elep urbati". Ennen Irakissakin tehtiin kaislakanootteja nimeltä "jillabie", ja nykyinen kaislalautta on nimeltään "garė".


title: Magur

text: Muita varhaisen Kaksoisvirtainmaan aluksia oli "kelakku" eli nykyirakilainen "kelek", joka oli lampaannahkasäkkien avulla kelluva lautta. Sitä käytettiin Pohjois-Irakissa. Siellä jokien pohjat ovat kivisiä, ja puupohjalla suojattujen joustavien nahkasäkkien kannattelema lautta ryömii helposti kivien yli. Tätä alustyyppiä ei käytetäkään leijuisessa etelässä. Kalakkun tyyppistä alusta käytetään nykyään Intiassakin. Lampaannahkasäkkejä on käytetty nykyaikanakin uintisäkkeinä virran ylittämiseen.


title: Magur

text: Asfaltilla tiivistetty suuri pyöreä, litteä kelluva kori oli akkadiksi "quppu", nykyajan guffa, kreikan "kofinos", latinan "cophinus". Suuri "quppu" saattoi kannattaa jopa 12 tonnia.


title: Magur

text:
Se muistutti ulkomuodoiltaan ikään kuin auton rengasta. Vanhalla ajalla siinä oli nahkapäällyste, nykyään pelkkä asfalttitiiviste. "Quppu" eli "Guffa" muistuttaa Britteinsaarten vanhaa "curragh-coracle"-alusta, joka tehdään säleistä ja verhotaan nahalla.
Guffaa sauvottiin monesti joen pohjaan ulottuvalla sauvalla eteenpäin. Sauva oli päästään haarainen, jottei se uppoaisi liejuun.


title: Ulf Ekman

text: Ulf Ekman (s. 8. joulukuuta 1950 Göteborg, Ruotsi) on karismaattisen uskonnollisen Livets Ord -liikkeen perustaja. Koulutukseltaan hän on sekä teologian että filosofian kandidaatti. Ekman on perustanut myös Livets Ord University -opiston ja Word of Life -raamattukoulun. Uppsalassa toimivan ensimmäisen Livets Ord -seurakunnan myötä Uskon sana -liike rantautui Ruotsiin vuonna 1983. Ekman toimi seurakunnan johtajana vuoteen 2002 asti, kunnes luovutti toimen Rober Ekhille voidakseen keskittyä kansainväliseen työhönsä. 9.3.2014 kirjoittamassaan kirjeessä ja saarnassaan hän ilmoitti kääntyvänsä katoliseksi.


title: Kaisla-alus

text:
Kaisla-alus on kaisloista tehty laiva tai vene, jollaisia on ollut Faaraoiden Egyptissä, intiaaneilla Perun Titicacajärvellä ja Kaksoisvirtainmaassa sumereilla.
Sumerilainen kaislalaiva tunnetaan nimellä magur eli MA-GUR. Norjalainen tutkija Thor Heyerdahl rakensi kaislalaivan nimeltä Ra, joka upposi Atlantin ylitysretkellä, koska sitä ei osattu tehdä oikein. Ra II selvisi Atlantin ylityksestä. Lopulta Heyerdahl rakensi sumerilaisten alusta jäljittelevän kaislalaivan, joka purjehti Persian lahdella ja Intian valtamerellä Irakista Djiboutiin asti.


title: Limor Livnat

text: Limor Livnat (, s. 22. syyskuuta 1950 Haifa, Israel) on israelilainen Likud-puoluetta edustava poliitikko ja entinen opetusministeri ja kulttuuriministeri.


title: Limor Livnat

text: Livnat valittiin knessetiin ensimmäisen kerran varasijalta 1992. 1996 hänet nimitettiin Benjamin Netanjahun hallitukseen viestintäministeriksi ja 2001 opetusministeriksi Ariel Sharonin hallitukseen. Vuonna 2009 muodostetussa oikeistohallituksessa hän on kulttuuriministeri.


title: Sindelfingen

text: Sindelfingen on kaupunki Baden-Württembergin osavaltiossa Saksassa. Se sijaitsee osavaltionsa keskiosassa, noin 15 kilometriä lounaaseen Stuttgartista. Kaupunki kuuluu Stuttgartin hallintopiiriin ja on Böblingenin piirikunnan väkirikkain kaupunki.


title: Sindelfingen

text: Sindelfingenin asukasluku vuoden 2015 lopussa oli 63 971. Kaupunki on pinta-alaltaan 50,85 neliökilometrin suuruinen. Kaupunkia rajaavat Stuttgart, Leinfelden-Echterdingen, Böblingen, Aidlingen, Grafenau, Magstadt ja Leonberg.


title: Sindelfingen

text: Varhaisin maininta kirjallisissa lähteissä Sindelfingenistä ajoittuu vuodelle 1155. Kaupungin perusti virallisesti kreivi Rudolf von Tübingen-Herrenberg vuonna 1263. Vuoden 1971 syyskuussa Sindelfingeniin liitettiin Darmsheimin kunta ja saman vuoden joulukuussa Maichingenin kunta.


title: Sindelfingen

text: Sindelfingenin talous perustuu paljolti autoteollisuuteen. Kaupungissa sijaitsee muun muassa Daimler AG:n tehdas.


title: Rotten Apples

text: Rotten Apples on rock-yhtye Smashing Pumpkinsin kokoelma-albumi. Yhdysvalloissa se julkaistiin vuonna 2001 yhdessä "Judas 0:n" kanssa.


title: Rotten Apples

text: Albumin ironinen nimi tulee yhtyeen singlen "Tonight, Tonight" b-puolesta, ja toimii samalla metaforana yhtyeen uralle. Albumi debytoi 31. sijalla Yhdysvalloissa ja myi toukokuuhun 2005 mennessä 729 000 kappaletta.


title: Rotten Apples

text: Kaikki kappaleet kirjoittanut Billy Corgan, ellei toisin mainittu.


title: Utgrynnan

text: Utgrynnanin majakka on vuonna 1960 rakennettu tutka- ja valomajakka Merenkurkussa 21 kilometriä Björköbystä länteen. Majakkarakennus sijaitsee Utgrynnanin matalalla ulkoluodolla, Valassaarten ja Norrskärin puolivälissä. Majakan rakennusmateriaalina on käytetty teräsbetonia, ja se toimii nykyisin tuuli- ja aurinkoenergialla. Majakkatorni on jaettu kuuteen kerrokseen välipohjilla ja kerroksiin noustaan terästikkaita pitkin. Torniin on sijoitettu myös tutkamajakka. Majakka on tärkeä turvalaite Vaasan ja Uumajan väliselle laivaliikenteelle.


title: Utgrynnan

text: Kun Utgrynnanin majakka valmistui vuonna 1960, voitiin noin viiden meripeninkulman päässä saaresta sijainnut järjestyksessään kolmas majakkalaiva Snipan poistaa käytöstä. Alun perin majakan valo kantoi 15 meripeninkulmaa. Nykyisin kantomatka on 12 meripeninkulmaa.


title: Utgrynnan

text: Utgrynnanin saari koostuu moreenista ja suurista kivistä. Saarella kasvaa muun muassa ruohoa ja voikukkaa. Utgrynnanilla tavataan lukuisia lintulajeja, muun muassa haahkoja, lokkeja ja tiiroja. Saarella on nykyisin yksi 1800-luvulta peräisin oleva kalastajamökki ja 2018 rakennettu kalastajamökki.


title: Huhtikuun 9. päivän tragedia

text: Huhtikuun 9. päivän tragedia () viittaa tapahtumiin Tbilisissä, Georgian sosialistisessa neuvostotasavallassa 9. huhtikuuta 1989, kun puna-armeija hajotti neuvostovastaisen mielenosoituksen tappaen 20 henkeä ja haavoittaen lukuisia muita. 9. huhtikuuta muistetaan nykyään Georgiassa "kansallisen yhtenäisyyden päivänä" (), joka on kansallinen vapaapäivä.


title: Huhtikuun 9. päivän tragedia

text: Nationalistisen ja Neuvostoliiton vastaisen liikkeen toiminta muuttui aktiivisemmaksi Georgian SNT:ssä vuonna 1988. Neuvostovastaiset poliittiset järjestöt organisoivat Tbilisissä useita lakkoja ja tapaamisia. Konflikti neuvostohallituksen ja georgialaisten nationalistien välillä syveni niin kutsutun Lykhnyn kokouksen jälkeen 18. maaliskuuta 1989, kun useat tuhannet abhaasit vaativat eroa Georgiasta ja neuvostotasavallan statuksen myöntämistä Abhasialle vuosien 1921–1931 tapaan. Vastatoimena neuvostovastaiset ryhmät järjestivät sarjan kokouksia ilman viranomaisten hyväksyntää, väittäen neuvostohallituksen käyttävän hyväkseen abhaasiseparatismia vastustaakseen nationalistista liikettä.


title: Huhtikuun 9. päivän tragedia

text: Protestit saavuttivat huippunsa 4. huhtikuuta 1989, kun kymmenet tuhannet georgialaiset kokoontuivat hallituksen rakennuksen eteen Rustavelis gamzirilla Tbilisissä. Mielenosoittajat, joita johti itsenäisyyskomitea (Merab Kostava, Zviad Gamsakhurdia, Giorgi Tšanturia, Irakli Bathiašvili, Irakli Tsereteli nuorempi ja muut), järjestivät rauhanomaisen mielenosoituksen ja nälkälakkoja, vaatien abhaasiseparatistien rankaisemista ja Georgian itsenäisyyden palauttamista. Paikalliset kommunistiviranomaiset menettivät tilanteen hallinnan pääkaupungissa eivätkä kyenneet enää hallitsemaan mielenosoitusta.


title: Huhtikuun 9. päivän tragedia

text: Huhtikuun 8. päivän iltana kenraalieversti Igor Rodionov, Transkaukasuksen sotilaspiirin komentaja, käski joukkonsa liikkeelle. Hetkiä ennen neuvostojoukkojen hyökkäystä Georgian patriarkka Ilia II puhui mielenosoittajille, ja pyysi heitä lähtemään Rustavelis gamzirilta ja hallituksen rakennuksen lähistöltä alueen lähelle ilmestyneiden neuvostopanssarivaunujen tuoman vaaran vuoksi. Mielenosoittajat kieltäytyivät hajaantumasta. Paikalliset georgialaiset miliisiyksiköt riisuttiin aseista juuri ennen operaatiota. 9. huhtikuuta kello 3.45 neuvostotankit ja joukot kenraali Aleksandr Lebedin komennuksessa ympäröivät mielenosoittajien alueen. Joukot saivat kenraalieversti Rodionovilta käskyn hajauttaa mielenosoittajat kadulta käyttäen kaikkia mahdollisia keinoja.


title: Huhtikuun 9. päivän tragedia

text: Neuvostojoukkojen pampuin ja metallilapioin aseistautunut erillisosasto lähestyi mielenosoittajia ja ympäröi heidät kaikilta puolilta, jättäen vapaaksi vain kapean alueen vetäytymiseen. Sotilaat alkoivat hyökätä mielenosoittajia kohti lyöden heitä metallilapioilla. Yksi tällaisten hyökkäysten uhri oli 16-vuotias tyttö, joka yritti paeta lähestyviä sotilaita mutta joka ajettiin hallituksen rakennuksen portaiden lähelle ja tapettiin lapioniskuilla päähän ja rintaan. Tytön äiti, joka myös haavoittui, raahasi hänet pois. Kyseinen hyökkäys taltioitiin videolle kadun vastapäisen rakennuksen parvekkeelta; rakennusta käytettiin myöhemmin Sobtšakin tutkimuksissa tapahtumien jälkipyykin aikana. Tutkimusraportti vahvisti myöhemmin neuvostojoukkojen samankaltaiset hyökkäykset 19 muuta naista kohtaan. Raportin mukaan mielenosoittajia vastaan käytettiin myös myrkkykaasua, joka johti oksenteluun, hengitysongelmiin ja halvauksiin.


title: Huhtikuun 9. päivän tragedia

text: 20 henkeä, pääasiassa nuoria tyttöjä ja vanhoja naisia, kuoli ja yli 4 000 henkeä loukkaantui myrkkykaasun sekä pamppujen ja lapioiden iskujen aiheuttamien vammojen vuoksi. Aseistariisutut miliisit yrittivät evakuoida paniikkiin joutuneita ihmisiä, mutta opposition journalistien salaa kuvaama video näyttää, että sotilaat eivät sallineet lääkärien auttaa loukkaantuneita, ja sotilaat hyökkäsivät myös ambulanssien kimppuun. Videolle saatu kuva panssarivaunua tikulla hakkaavasta nuoresta miehestä muodostui Georgian neuvostovastaisen liikkeen symboliksi.


title: Huhtikuun 9. päivän tragedia

text: 10. huhtikuuta neuvostohallitus antoi lausunnon, jossa se syytti mielenosoittajia aiheutuneista levottomuuksista ja julkisen turvallisuuden vaarantamisesta. Seuraavana päivänä Georgian televisio näytti väkivaltaisesti kuolleiden 19 naisen ruumiit, osoittaen neuvostosotilaiden toimineen äärimmäisen julmasti ja että menehtyneiden naisten kasvoja oli vaikea tunnistaa kasvojen vammojen ja päähän kohdistuneiden iskujen vuoksi. Neuvostohallitus syytti mielenosoittajia 20 henkilön kuolemasta, ja väitti mielenosoittajien talloneen toisiaan paniikissa heidän vetäytyessään sotilaiden tieltä. Tästä huolimatta Anatoli Sobtšak, neuvostokongressin jäsen, aloitti parlamentaarisen tutkimuskomission huhtikuun 9. päivän tapahtumista. Tutkimuksen valmistumisen jälkeen komissio tuomitsi puna-armeijan toimet. Komission raportti teki sotilaallisen voimankäytön mielenosoittajia vastaan Neuvostoliitossa vaikeammaksi. Sobtšakin raportti esitti yksityiskohtaisen kertomuksen rauhanomaisia mielenosoittajia vastaan käytetystä väkivallasta ja suositti tapahtumiin syyllisten sotilashenkilöiden asettamista syytteeseen.


title: Huhtikuun 9. päivän tragedia

text: 10. huhtikuuta, protestina edellisen päivän tapahtumia vastaan, Tbilisi ja muu Georgia menivät lakkoon ja maahan julistettiin 40 päivän suruaika. Ihmiset toivat paikalle valtavan määrän kukkia. Mielenosoitukset jatkuivat julistetusta hätätilasta huolimatta.


title: Huhtikuun 9. päivän tragedia

text: Neuvosto-Georgian hallitus erosi tapahtumien johdosta. Moskova väitti mielenosoittajien hyökänneen ensin, ja että sotilaiden täytyi vastata heidän hyökkäykseensä. Ensimmäisessä neuvostokongressissa (touko–kesäkuu 1989) Mihail Gorbatšov kiisti kaiken vastuunsa ja syytti tapahtumista armeijaa. Paljastukset liberaalissa neuvostomediassa ja perestroikaa kannattavan edustajan Anatoli Sobtšakin komission löydökset, jotka kerrottiin toisessa neuvostokongressissa joulukuussa 1989, johtivat noloon tilanteeseen Neuvostoliiton kovan linjan edustajille ja tapahtumiin osallistuneelle armeijan johdolle.


title: Huhtikuun 9. päivän tragedia

text: Huhtikuun 9. päivän tragedia radikalisoi Georgian neuvostovaltaa vastustavan opposition. Muutamaa kuukautta myöhemmin snt:n korkeimman neuvoston 17.–18. marraskuuta pidetyssä kokouksessa tuomittiin virallisesti Georgian demokraattisen tasavallan miehitys ja liittäminen Neuvosto-Venäjään vuonna 1921.


title: Huhtikuun 9. päivän tragedia

text: 9. huhtikuuta vuonna 1991, tragedian toisena vuosipäivänä, Georgian tasavallan korkein neuvosto julisti Georgian itsenäiseksi Neuvostoliitosta 31. maaliskuuta 1991 järjestetyn kansanäänestyksen tulosten mukaisesti.


title: Huhtikuun 9. päivän tragedia

text: Muistomerkki tragedian uhreille avattiin tapahtumapaikalla 23. marraskuuta vuonna 2004.


title: Vesikidutus

text: Vesikidutus () on hukuttamista jäljittelevä kidutusmenetelmä. Menetelmässä kiinnisidotun kuulusteltavan pään päälle kaadetaan vettä, mikä aiheuttaa hukkumisrefleksin.


title: Vesikidutus

text: Menetelmä on vuosisatoja vanha. Yhdysvaltain CIA:n käyttämässä waterboarding-menetelmässä kuulusteltava sidotaan jalat hieman kallellaan olevan lankun korkeammalle puolelle ja pään päälle sidotaan kangas, jonka päälle kaadetaan vettä. Tunne tukehtumisesta johtaa yökkäysrefleksiin ja voimakkaaseen hukkumisen pelkoon. Menetelmä ei aiheuta välttämättä pysyviä ruumiillisia vammoja. Kokeissa CIA:n agentit, joilla tekniikkaa kokeiltiin, kestivät käsittelyä keskimäärin 14 sekuntia.


title: Vesikidutus

text: Monet ihmisoikeusryhmät ovat arvostelleet waterboardingia ja kutsuneet menetelmää kidutukseksi. Ihmisoikeusjärjestö Amnesty International on syyttänyt George W. Bushin hallintoa kidutuksen, etenkin vesikidutuksen, käytöstä. Bushin hallinnon mukaan vesikidutus oli tarpeellinen tapa saada terroristeiksi epäillyiltä kriittistä tiedustelutietoa. Kuulustelutekniikan asiantuntijat kertovat, ettei kovaotteisen kuulustelun tuloksiin voi luottaa, koska kidutettava on käsittelyn jälkeen tilassa, jossa hän on valmis tunnustamaan mitä tahansa tekemättömiäkin rikoksia.


title: Vesikidutus

text: Keväällä 2008 Yhdysvaltain senaatti sääti lain, joka olisi kieltänyt yksiselitteisesti vesikidutuksen käytön, mutta presidentti Bush esti lain voimaantulon veto-oikeudellaan. Hänen mielestään kidutuksen kieltäminen olisi rajoittanut hallituksen toimia ja kiduttamisen avulla Bushin hallinto voi toimia tulevaisuuden terrori-iskuja vastaan.


title: Vesikidutus

text: Yhdysvaltain entinen presidentti Barack Obama kielsi vesikidutuksen käytön Yhdysvalloissa vuonna 2009.


title: Luettelo Val-de-Marnen kunnista

text: Tämä on luettelo Val-de-Marnen departementin kunnista Ranskassa. Departementissa on 47 kuntaa.


title: Luettelo Seine-Saint-Denis’n kunnista

text: Tämä on luettelo Seine-Saint-Denis'n departementin kunnista Ranskassa. Departementissa on 40 kuntaa.


title: Sebastian Karlsson

text: Sebastian Karlsson, taiteilijanimeltään Sebastian (s. 2. tammikuuta 1985, Tukholma, Ruotsi), on ruotsalainen pop/rocklaulaja. Hän nousi julkisuuteen Idol 2005 -kykyjenetsintäohjelmassa, jossa hän sijoittui toiseksi.


title: Sebastian Karlsson

text: Sebastianin ensimmäinen julkaisu oli "Do What You're Told" -single, joka piti Ruotsin singlelistan kärkipaikkaa hallussaan neljän viikon ajan. Ensimmäiseltä albumilta, nimeltään "Sebastian", julkaistiin singlenä myös "Indifferent". Toinen albumi, "The Vintage Virgin", julkaistiin maaliskuussa 2007. Sen singlejulkaisuja ovat "Words and Violence", "I Can Feel You" ja "When the Night Comes Falling", joista viimeksi mainitulla Sebastian osallistui Ruotsin euroviisukarsintoihin sijoittuen kahdeksanneksi. Molemmat albumit ovat ylittäneet kultalevyrajan Ruotsissa.


title: Reino Laine

text: Reino Kalevi ”Reiska” Laine (s. 11. heinäkuuta 1946 Helsinki) on suomalainen jazzrumpali, säveltäjä, järjestöaktiivi ja entinen kansanedustaja.


title: Reino Laine

text: Laine aloitti muusikonuransa vuonna 1965 erilaisissa tanssiorkestereissa, muun muassa Olavi Virran yhtyeessä. Hän vietti 1960-luvulla vuoden Yhdysvalloissa hakien kokemusta muusikkona. Vuonna 1967 hän oli mukana voittamassa Montreux’n jazzfestivaalien yhtyekilpailua Eero Koivistoisen yhtyeessä. Voittoa on pidetty ensimmäisenä suomalaiselle jazzille osoitettuna kansainvälisenä tunnustuksena, ja sen ansiosta yhtye pääsi esiintymään Newportin jazzfestivaaleille Yhdysvaltoihin.


title: Reino Laine

text: Laine on soittanut muun muassa Conjunto Baron -yhtyeessä, Juhani Aaltosen The Finnish Middle Aged All Stars -yhtyeessä, Pekka Pohjolan yhtyeessä, Vesa-Matti Loirin yhtyeessä, Claes Anderssonin triossa sekä omassa yhtyeessään Reiska Laine Bandissä, jonka kaikki jäsenet olivat Yrjö-palkittuja. Yhtye koottiin Suomen muusikkojen liiton 75-vuotisjuhlavuoden kunniaksi. Laine on esiintynyt myös yhdessä muun muassa yhdysvaltalaisten saksofonistien Dexter Gordonin, Clifford Jordanin ja Charlie Marianon kanssa.


title: Reino Laine

text: Laine on ainoa suomalaismuusikko, joka on esiintynyt Pori Jazz -festivaalilla joka vuosi sen perustamisesta, vuodesta 1966 lähtien. Vuonna 1981 Laine palkittiin Yrjö-palkinnolla.


title: Reino Laine

text: Lisäksi Laine on soittanut ja esiintynyt cameorooleissa useissa elokuvissa ja TV-sarjoissa.


title: Reino Laine

text: Laineella on poika, Toni Viljami (s. 1974), joka on saanut nimensä yhdysvaltalaisen jazzrumpalin Tony Williamsin mukaan. Williamsia on pidetty Laineen suurimpana tyylillisenä vaikuttajana.


title: Reino Laine

text: Laine toimi Vasemmistoliiton kansanedustajana vuosina 1996–1998. Hän oli ehdolla Helsingin vaalipiirissä ja pääsi eduskuntaan Esko Seppäsen tilalle 19. marraskuuta 1996. Lisäksi hän on ollut Helsingin kaupunginvaltuuston jäsen 1997–2004, ensin Vasemmistoliiton edustajana ja vuodesta 2002 Vihreiden ryhmässä. Kaudella 2005–2008 hän oli Vihreiden varavaltuutettu. Vuoden 2003 eduskuntavaaleissa hän oli Vihreiden ehdokkaana Satakunnan vaalipiirissä.


title: Reino Laine

text: Laine on toiminut aktiivisesti eri kulttuurijärjestöissä ja -toimikunnissa, kuten Pori Jazzin hallituksessa (1991–2002, varapuheenjohtajana 2000), Valtion säveltaidetoimikuntassa (1986–1991, puheenjohtajana 1990–1991), Taiteen keskustoimikunnassa (1990–1991), Suomen Jazzliiton hallituksessa (1978–1985), Finland Festivals -valtuustossa (1994–?), Suomen kansallisoopperan säätiön hallintoneuvostossa (1998–?) sekä PAND – Taiteilijat rauhan puolesta -järjestössä (puheenjohtajana 1999).


title: Reino Laine

text: Suuren yleisön tietoisuuteen Reiska Laine tuli "Pulttibois"-sketsisarjan myötä 1980-luvun lopulla. Sarjassa Aake Kallialan ja Pirkka-Pekka Peteliuksen sketsihahmot, muusikot Rampe ja Naukkis kertoivat vitsejä jotka he olivat kuulleet Reiskalta. Yleinen lausahdus oli "Reiskahan elää vielä".


title: Mathesonin klaani

text: Mathesonin klaani (gaeliksi "MacMhathain") on yksi Skotlannin klaaneista Lochalshissa, Ylämaalla.


title: Mathesonin klaani

text: Sir Fergus John Matheson, 7th Baronet (vuodesta 1993)


title: Mathesonin klaani

text: Fac et spera (Do and hope, Tee ja toivo)


title: Mathesonin klaani

text: 1400-luvun alussa Mathesonin klaani oli varsin vaikutusvaltainen, ja klaanin päälliköllä Alastair Mathesonilla oli vuoden 1427 tienoilla johdossaan noin 2000 miestä. Kuningas Jaakko I kuitenkin vangitutti ja teloitutti hänet, sillä hän kuningas pelkäsi klaanipäälliköiden vaikutusvaltaa. Jakobiittikapinan aikaan osa klaanin jäsenistä oli brittien, osa kapinallisten puolella.


title: Sebastian (albumi)

text: Sebastian on ruotsalaislaulaja Sebastianin debyyttialbumi, joka julkaistiin 1. maaliskuuta 2006. Se nousi Ruotsissa usean viikon ajaksi listakärkeen, ja se saavutti kultalevyrajan (30 000 kappaletta).


title: Sebastian (albumi)

text: Albumin suurin hitti oli 1. helmikuuta singlenä julkaistu "Do What You're Told" -kappale, joka piti neljän viikon ajan hallussaan Ruotsin singlelistan ykköstilaa. Toinen singlejulkaisu oli avausraita "Indifferent".


title: Pasi Ikonen

text: Pasi Päiviö Ikonen (s. 30. kesäkuuta 1980 Vihanti) on suomalainen suunnistaja, pikamatkan maailmanmestari. Kaudesta 2016 hän on edustanut Paimion Rastia. Aikaisemmin hän on edustanut Vaajakosken Terää, SK Pohjantähteä ja Sinkki-Seppoja. Ikosen valmentajina ovat toimineet Eino Havas ja Jarmo Heiskanen. Ikonen suunnistaa ilman kompassia.


title: Pasi Ikonen

text: Huhtikuussa 2017 Ikosella havaittiin aivokasvain, joka leikattiin toukokuussa.


title: Pasi Ikonen

text: Ikosen ex-avopuoliso on suunnistuksen yhdeksänkertainen maailmanmestari Minna Kauppi.


title: Kirk McLean

text: Kirk Alan McLean (s. 26. kesäkuuta 1966 Willowdale, Ontario, Kanada) on entinen jääkiekkomaalivahti, jonka seuroja National Hockey League -liigassa olivat New Jersey Devils, Vancouver Canucks, Carolina Hurricanes, Florida Panthers ja New York Rangers. Parhaiten hänet tunnetaan Vancouverin joukkueen vahtina.


title: Kirk McLean

text: Hänen ammattilaisuransa kesti vuodesta 1986 vuoteen 2001.


title: Teemu Koivistoinen

text: Teemu Koivistoinen on suomalainen taiteilija. Hän on valmistanut muun muassa lavatehosteita suomalaisille yhtyeille. Koivistoisen rakentamaa materiaalia on ollut mukana esimerkiksi Apulannan ja Lordin lavaesiintymisissä.


title: Teemu Koivistoinen

text: Hän on ollut lavastamassa elokuvia "Äideistä parhain" (2005), "Juoppohullun päiväkirja" (2012) ja "He ovat paenneet" (2014).


title: 99 (luku)

text: 99 on lukua 98 suurempi, ja sitä seuraa luku 100.


title: 99 (luku)

text: 99 on yhdistetty luku. Se on jaollinen luvuilla 3, 9, 11 ja 33.


title: 99 (luku)

text: Islamin mukaan jumalalla (Allah) on 99 nimeä (ks. Jumalan nimet). Jotkut muslimit uskovat, että ihmisen kämmeniin on "kirjoitettu" tämä luku. Useimmilla ihmisillä kämmenistä löytyvät kuviot: (vasen kämmen) "/\ |" ja (oikea kämmen) "| /\". Itäisissä arabimaissa nämä tulkitaan numeroiksi "8 1" ja "1 8", josta saadaan 81+18=99.


title: 99 (luku)

text: Jääkiekkoilija Wayne Gretzkyn pelinumero ammattilaisliigoissa oli 99. Kukaan ei ollut ennen häntä käyttänyt sitä. Gretzkyn lopetettua uransa NHL-liiga jäädytti pelinumeron. Numero on ainoa, jonka jäädytys kattaa koko NHL:n, eikä sitä saa käyttää yhdessäkään liigan joukkueessa.


title: Avraham Hirschson

text: Avraham Hirschson (, s. 11. helmikuuta 1941 Tel Mond, Israel) on israelilainen Kadima-puoluetta edustava poliitikko, joka erosi valtiovarainministerin tehtävistä 2007 kavallussyytteiden vuoksi.


title: Avraham Hirschson

text: Hirschson edusti aiemmin Likudia, mutta liittyi Kadimaan 2005.


title: Baldernin linna

text: Baldernin linna () on barokkilinna Schwäbische Albiin kuuluvalla kukkulalla Saksan Baden-Württembergissä. Nykyisin linnassa toimii museo ja se sisältää yhden Saksan suurimmista asekokoelmista.


title: Baldernin linna

text: Varhaisin maininta Baldernin linnasta löytyy 1000-luvulta. Nykyisen barokkiulkonäkönsä se sai vuosina 1718–1737, kun linnasta tuli Oettingen-Baldernin kreivien residenssi. Aatelissuku Oettingen-Baldernin sammuttua vuonna 1798 linna päätyi Oettingen-Wallersteinin ruhtinassuvun haltuun. Vuoden 1896 tienoilla linnasta tehtiin yleisölle avoin.


title: Astrid Gartz

text: Astrid Gartz (s. 8. tammikuuta 1942 Liljendal) on suomalainen uutistoimittaja.


title: Astrid Gartz

text: Gartz opiskeli valtiotieteitä Helsingin yliopistossa 1962–1964. Hän oli STT:n palveluksessa 1964–1966 toimittajana ja Yleisradion palveluksessa 1966–2002 toimittajana, tuottajana ja TV1:n ohjelmajohtajana.


title: Astrid Gartz

text: Yleisradiossa Gartz työskenteli aluksi ruotsinkielisen uutistoimituksen "Från dag till dag" -ohjelmassa ja "Kvällsnytt"-uutislähetyksessä. Hän toimitti ja luki uutisia vuosina 1967–1972.


title: Astrid Gartz

text: Astrid Gartz oli Helsingin kaupunginvaltuutettu SDP:n ryhmässä 2005-2008. Hän on ollut myös Helsingin sosiaalilautakunnan puheenjohtaja.


title: Astrid Gartz

text:
Gartz sai tiedonjulkistamisen valtionpalkinnon vuonna 1977.
City-lehden televisioalan ammattilaisista kokoama raati valitsi hänet Suomen kuudenneksi vaikutusvaltaisimmaksi televisioviihteen vaikuttajaksi vuonna 2001.


title: Astrid Gartz

text:
Vuonna 2012 Astrid Gartz palkittiin elämäntyöstään Kultaisella Venlalla.
Gartz asui yhdessä ministeri Väinö Leskisen kanssa, ja he saivat pojan vuonna 1971.


title: Alabama 3

text: Alabama 3 on vuonna 1989 perustettu brittiläinen acid house-, blues-, country- ja gospelyhtye. Yhdysvalloissa yhtye tunnetaan nimellä A3 välttääkseen juridisia kiistoja nimestä tunnetun yhdysvaltalaisen Alabama country-yhtyeen kanssa. Yhtye saavutti kansainvälisen kuuluisuuden "Woke Up This Morning" kappaleellaan, joka valittiin HBO:n suositun Sopranos -draamasarjan tunnusmusiikiksi.


title: Alabama 3

text: Yhtyeen perustettiin Jake Blackin ja Rob Spraggin tavatessa toisensa eräässä acid house juhlassa. Yhtyeen alkuperäinen nimi oli "The First Presleyterian Church Of Elvis The Divine (UK)", mutta se vaihdettiin lopulta Alabama 3:ksi. Vuonna 1997 yhtye teki sopimuksen One Little Indian levy-yhtiön kanssa julkaistaakseen debyyttialbuminsa Exile on Coldharbour Lane.


title: Kapteeni Ankan urotyöt

text: Ankalliskirjasto 6: Kapteeni Ankan urotyöt Ankalliskirjasto-albumisarjan kuudes osa. Kaikki tarinat ovat Carl Barksin kuvittamia ja kirjoittamia. Siinä on Carl Barksin meriaiheisia tarinoita. Kirjassa on 168 sivua.


title: Moses Ndiema Kipsiro

text: Moses Ndiema Kipsiro (s. 2. syyskuuta 1986 Chesimat) on ugandalainen kestävyysjuoksija.


title: Moses Ndiema Kipsiro

text: Kipsiro sijoittui Lausannen maastojuoksun MM-kisoissa 2003 nuorten sarjassa kahdeksanneksitoista ja sai pronssia joukkuekilpailussa. Kaksi vuotta myöhemmin hän oli maastojuoksun MM-kisoissa nuorten sarjan kahdeskymmenesensimmäinen. Myöhemmin samana vuonna hän karsiutui Helsingin MM-kisoissa 5 000 metrin juoksun alkuerissä ajalla 13.32,25. Vuonna 2006 Kipsiro juoksi Kansainyhteisön kisoissa 5 000 metrillä seitsemänneksi ajalla 13.25,06 ja Fukuokan maastojuoksun MM-kisoissa pitkällä matkalla kahdenneksikymmenenneksikolmanneksi ja lyhyellä kahdenneksikymmenenneksiyhdeksänneksi. Myöhemmin samana vuonna hän voitti Afrikan-mestaruuden 10 000 metrin juoksussa ajalla 28.03,46 ja pronssia 5 000 metrillä.


title: Moses Ndiema Kipsiro

text: Kipsiro keskeytti Mombasan maastojuoksun MM-kisoissa 2007, mutta voitti myöhemmin samana vuonna kultaa Afrikan kisojen 5 000 metrillä ja pronssia Osakan MM-kisoissa 5 000 metrillä. Edinburghin maastojuoksun MM-kilpailuissa 2008 hän oli kolmastoista. Pekingin olympialaisissa 2008 Kipsiro sijoittui 5 000 metrillä neljänneksi ja saman vuoden toiseksi. Ammanin maastojuoksun MM-kisoissa 2009 hän saavutti hopeaa kaksi sekuntia Etiopian Gebre-egziabher Gebremariamille hävinneenä. Berliinin MM-kilpailuissa 2009 hän sijoittui 5 000 metrillä neljänneksi. Vuoden 2010 maastojuoksun MM-kilpailuissa Bydgoszczissa hän saavutti pronssia. Saman vuoden Afrikan-mestaruuskilpailuissa hän sai 10 000 metrillä hopeaa ajalla 27.33,37 ja sijoittui 5 000 metrillä neljänneksi. Maanosien cupissa hän sijoittui toiseksi sekä 3 000 että 5 000 metrillä. Delhin Kansainyhteisön kisoissa hän voitti kultaa 5 000 metrillä ajalla 13.31,25 ja 10 000 metrillä ajalla 27.57,39.


title: Moses Ndiema Kipsiro

text: Vuoden 2011 maastojuoksun MM-kilpailuissa Punta Umbríassa hän oli yhdestoista henkilökohtaisessa kilpailussa ja sai pronssia joukkuekilpailussa. Saman vuoden Maputon Afrikan kisoissa hän voitti kultaa 5 000 metrillä ajalla 13.43,08. Istanbulin sisäratojen MM-kilpailuissa 2012 Kipsiro oli seitsemäs 3 000 metrillä ajalla 7.44,59. Lontoon olympialaisissa hän sijoittui 5 000 metrillä 15:nneksi ja 10 000 metrillä kymmenenneksi. Bydgoszczin maastojuoksun MM-kilpailuissa 2013 hän sijoittui neljänneksi. Saman vuoden Moskovan MM-kilpailuissa hän oli 10 000 metrillä 13:s.


title: Moses Ndiema Kipsiro

text: Kipsiro sijoittui 2014 maastojuoksun Afrikan-mestaruuskilpailuissa kymmenenneksi. Glasgow'n Kansainyhteisön kisoissa hän voitti kultaa 10 000 metrillä ajalla 27.56,11 ja sijoittui 5 000 metrillä kahdeksanneksi.


title: Fabrics

text: Fabrics oli vuosina 1979–1982 toiminut suomalainen pop-yhtye. Se perustettiin kesällä 1979. Yhtyeen musiikilliset johtohahmot olivat laulaja/basisti Tommi Läntinen sekä kosketinsoittaja Kim Trapp.


title: Fabrics

text: Fabricsin tunnetuin kappale on kesällä 1982 julkaistu ”Summer Is Fading”, joka voitti myös Levyraadin.


title: Fabrics

text: Kun Tommi Läntisen ja hänen lapsuudentoverinsa Tomi Ahdin vuonna 1976 perustama kellaribändi Bundesbank alkoi hiipua vuoden 1979 tienoilla, oli aika perustaa uusi yhtye. Alkuvaiheessa siinä soittivat Läntinen (basso ja laulu), Ahti (rummut), Veijo ”Vekke” Mäki alias Vinnie Lane (kitara) sekä Kim Trapp (koskettimet), joka myös keksi yhtyeelle nimen ”Fabrics”.


title: Fabrics

text: Vekke Mäen tilalle värvättiin kitaristiksi Ari ”Hombre” Lampinen. Lampisen edellinen, kokeilevaa instrumentaalimusiikkia esittänyt Niittikone-yhtye oli hajoamassa. Läntinen, Lampinen ja Ahti tunsivat toisensa entuudestaan ja Ari, joka otti myöhemmin taiteilijanimekseen Hombre, oli ollut Tomin kanssa samalla luokalla. Niittikone-yhtyeestä tulivat Lampisen mukana myös basisti Tero Ovaska ja saksofonisti Tapio ”Ränni” Mäkinen. Kesällä 1979 Fabricsin kokoonpano oli valmis.


title: Klooribentseeni

text: Klooribentseeni on orgaaninen yhdiste (aromaattinen yhdiste), joka on normaaliolosuhteissa olomuodoltaan syttyvää, väritöntä tai kellertävää nestettä, jolla on mantelia muistuttava haju. Sen kemiallinen kaava on CHCl. Klooribentseenista käytetään myös nimityksiä "bentseenikloridi", "klooribentsoli", "fenyylikloridi", "monoklooribentseeni" ja "bentseenimonokloridi".


title: Klooribentseeni

text: Klooribentseenin moolimassa on 112,56 g/mol, sulamispiste −45 °C, kiehumispiste 132 °C, suhteellinen tiheys 1,11 g/cm (vesi = 1,0 g/cm), hajukynnys 0,21‑0,7 ppm, leimahduspiste 27 °C (c.c.), itsesyttymislämpötila 590 °C ja CAS-numero 108-90-7. Aineen höyry-ilma-seoksen tiheys 20 °C:n lämpötilassa (ilma = 1) on 1,03 eli se on ilmaa raskaampaa. Aineesta voi syntyä haihtumalla jo 20 °C:n lämpötilassa melko nopeasti haitallinen pitoisuus. Klooribentseeni liukenee helposti moniin orgaanisiin liuottimiin, mutta veteen melko huonosti eli 20 °C:n lämpötilassa 0,05 g/100 ml.


title: Klooribentseeni

text: Klooribentseeni reagoi kiivaasti joutuessaan tekemisiin voimakkaiden hapettimien kanssa, jolloin voi aiheutua palo- ja räjähdysvaara. Aine hajoaa kuumentuessaan tai joutuessaan kosketuksiin kuumien pintojen tai liekkien kanssa, jolloin siitä muodostuu myrkyllisiä ja syövyttäviä huuruja.


title: Klooribentseeni

text: Klooribentseeniä käytetään liuottimena, rasvanpoistoaineena sekä kemiallisten synteesien aineosana ja lämmönsiirtonesteenä.


title: Klooribentseeni

text: Lyhytaikainen ulkopuolinen altistus aineelle voi ärsyttää silmiä ja ihoa sekä nieleminen voi aiheuttaa aineen joutuessa keuhkoihin kemiallisen keuhkotulehduksen vaaran. Klooribentseenille altistumisesta voi seurata vaikutuksia keskushermostossa, johtaen tajunnantason laskuun. Pidempiaikainen tai toistuva altistuminen nestemäiselle klooribentseenille voi kuivattaa ihoa. Aineelle altistumisesta voi seurata myös vaikutuksia maksassa ja munuaisissa. Se on myös haitallista vesieliöille.


title: Teijan keittiössä

text: Teijan keittiössä on suomalainen vuosina 1990–1996 valmistunut ja esitetty Teija Sopasen juontama ruoka-aiheinen televisio-ohjelma. Sarjaa esitettiin alkuvuosina Kolmoskanavalla ja myöhemmin MTV3-kanavalla. Alun perin ohjelmaa suunniteltiin 8-osaiseksi, mutta ohjelman saadessa suuren suosion sitä jatkettiin vuoteen 1996 asti.


title: Teijan keittiössä

text: Ohjelmaa esitettiin torstaisin ja uusittiin sunnuntaiaamuisin nimellä "Toinen kattaus".


title: Teijan keittiössä

text: Sarjassa vieraili julkisuuden henkilöitä, joiden kanssa Sopanen valmisti oman asuntonsa keittiössä vierailijoiden suosikkiruokia. Ruoanvalmistuksen ohessa Sopanen haastatteli vieraita.


title: Teijan keittiössä

text: Ohjelmassa vieraileita olivat muun muassa tuolloinen kansanedustaja Riitta Uosukainen, laulaja Marjatta Leppänen, koreografi Heikki Värtsi ja viihteen monitoimimies Jukka Virtanen.


title: Teijan keittiössä

text: Kustannusyhtiö Otava julkaisi ohjelman vieraiden suosikkiruokien resepteistä kaksi keittokirjaa. Aikaisemmin Sopanen oli postittanut itse television katsojille ohjelmassa tehtyjen ruokien reseptejä.


title: Mats Haldin

text: Mats Haldin (s. 17. toukokuuta 1975) on suomalainen suunnistaja, moninkertainen viestin arvokisamitalisti. Norjalaista Halden SK:ta edustavaa Haldinia valmentaa Roland Villför. Hän on kolminkertainen Jukolan viestin voittaja (2003, 2010, 2011).


title: Hanna-Riikka Kuisma

text: Hanna-Riikka Kuisma (s. 27. maaliskuuta 1978 Pori) on suomalainen kirjailija ja kuvataiteilija.


title: Hanna-Riikka Kuisma

text: Kuisman esikoisteos, novellikokoelma "Elinkautinen" kertoo mielenterveysongelmista ja syrjäytyneistä ihmisistä inhorealismin ja mustan huumorin keinoin. Romaani "Käärmeenpesä" käsittelee mm. sukupuoli-identiteetin etsimistä ja kolmiodraamaa. Teos sisältää maagisen realismin elementtejä. Psykologinen trilleri "Sydänvarjo" kertoo stalkkaamisesta eli vaanimisesta, ja käsittelee suomalaisen yhteiskunnan kahtiajakautumista nykypäivänä. Romaani "Valkoinen valo" on jännitteinen ihmissuhdepalapeli, jonka pääteemana on fyysinen kipu monissa muodoissaan. Romaani "Viides vuodenaika" on tummasävyinen mysteeriromaani traumasta ja siitä selviämisestä. Se käsittelee mm. vakavaa dissosiaatiohäiriötä. "Viides vuodenaika" oli ehdolla Tiiliskivi-palkinnon saajaksi.


title: Hanna-Riikka Kuisma

text: Kuisma valmistui kuvataiteilijaksi Lahden taideinstituutista vuonna 2001. Kirjailijantyön ohella hän on kirjoittanut monipuolisesti lehtiin mm. kolumneja ja toimi Satakunnan Kansan taidekriitikkona vuosina 2006-2013. Ennen omaa teosta hänen novellejaan ilmestyi muun muassa "Uusien kirjoittajien kirjassa" 2001 ja "Novellit 2004" -antologiassa. 2010 hänen tekstinsä oli mukana pakinakokoelmassa "Hullu akka!".


title: Hanna-Riikka Kuisma

text: Taiteen edistämiskeskus myönsi Kuismalle viisivuotisen taiteilija-apurahan vuonna 2018.


title: Hanna-Riikka Kuisma

text: Kuisma asuu ja työskentelee Porissa.


title: Levan Kobiašvili

text: Levan Kobiašvili (, s. 10. heinäkuuta 1977 Tbilisi) on georgialainen jalkapalloilija, joka pelaa saksalaisessa Schalkessa. Hän on naimisissa, ja hänellä on yksi lapsi.


title: Levan Kobiašvili

text: Kobiašvilin ura alkoi kotikaupungissaan Avaza Tbilisin joukkueessa. Vuonna 1994 hän siirtyi Metalurg Rustaviin, ja 1995 Dynamo Tbilisiin. Hän oli vuonna 1997 lainalla Alania Vladikavkazissa. Vuonna 1998 hän siirtyi Saksaan SC Freiburgiin, jossa hän pelasi vuoteen 2003, jolloin hän siirtyi nykyiseen seuraansa gelsenkircheniläiseen Schalkeen.


title: Levan Kobiašvili

text: Georgian maajoukkueessa Kobiašvili on kautta aikain eniten otteluita pelannut pelaaja 83 ottelullaan. Vuosina 2000 ja 2005 hänet valittiin Georgian vuoden jalkapalloilijaksi.


title: Three Days Grace (albumi)

text:
Three Days Grace on kanadalaisen rock-yhtyeen Three Days Gracen esikoisalbumi, joka julkaistiin 22. heinäkuuta 2003. Se debytoi Yhdysvalloissa Billboard 200 -listan sijalla 69.
Albumi
Singlet


title: Oleta pyöreä lehmä

text: Oleta pyöreä lehmä on Lawrence Kraussin kirjoittama ja Kimmo Pietiläisen suomentama Art Housen julkaisema fysiikan olemusta ja metodologiaa käsittelevä kirja.


title: One-X

text: One-X on kanadalaisen rock-yhtyeen Three Days Gracen toinen studioalbumi, joka julkaistiin 13. kesäkuuta 2006. Albumi debytoi Yhdysvalloissa Billboard 200 -listan viidennellä sijalla. "One-X" myi Yhdysvalloissa platinaa, ja 11. heinäkuuta 2007 mennessä sitä oli myyty Yhdysvalloissa 794 158 kappaletta.


title: One-X

text:
Albumilta julkaistiin neljä singleä, joista kolme ensimmäistä nousi ykkössijalle Billboard Mainstream Rock -listalla. ”Animal I Have Become” oli soitetuin rock-kappale Kanadassa vuonna 2006.
Albumi
Singlet


title: Käsky (elokuva)

text: Käsky on Aku Louhimiehen ohjaama ja Leena Landerin samannimiseen romaaniin perustuva elokuva, joka sai ensi-iltansa 29. elokuuta 2008.


title: Käsky (elokuva)

text: Elokuva on kuvattu pääosin Turun Kakskerrassa sijaitsevassa Brinkhallin kartanossa.


title: Käsky (elokuva)

text: "Käsky" on kansainvälinen yhteistuotanto, ja se aiotaan levittää laajasti useassa Euroopan maassa. Elokuva saa teatterilevityksen muun muassa Saksassa ja Kreikassa sekä televisioesityksen Ranskassa. Elokuva sai parhaan kuvauksen Jussi-palkinnon vuonna 2009.


title: Käsky (elokuva)

text: Kirjailija Lander ei ollut tyytyväinen "Käsky"-elokuvaan. Ohjaaja Louhimiehen ohjausmetodeista syntyneen kohun yhteydessä maaliskuussa 2018 tämä kertoi pitäneensä kuvausten tunnelmaa ankeana ja sanoi, ettei elokuva vastannut hänen alkuperäisen kirjansa rohkaisevaa sävyä.


title: Käsky (elokuva)

text: Elokuva kertoo Suomen sisällissodan loppuvaiheisiin ajoittuvan ja Varsinais-Suomeen sijoittuvan rakkaustarinan ja kolmiodraaman. Jääkärialiupseeri Aaro Harjula (Samuli Vauramo) saapuu Saksasta Suomeen taistelemaan valkoisten puolella, mutta järkyttyy huomatessaan, miten valkoiset kohtelevat punaisia sotavankeja. Hän päättää pelastaa teloitukselta välttyneen naiskaartilaisen (Pihla Viitala) saattamalla tämän sotatuomarin (Eero Aho) eteen oikeudenkäyntiä varten.


title: Khary Payton

text: Khary Payton (s. 16. toukokuuta 1972 Augusta, Georgia, Yhdysvallat) on yhdysvaltalainen näyttelijä, joka on tehnyt enimmäkseen äänirooleja animaatioihin ja videopeleihin. Hän tuli tunnetuksi animaatiosarjasta "Teen Titans".


title: Khary Payton

text: Payton on esiintynyt 1990-luvulta lähtien ääninäyttelijänä animaatioissa ja videopeleissä. Hänen tunnetuin ääniroolinsa on Kyborgi animaatiosarjassa "Teen Titans". Näyttelijänä Payton ei kuitenkaan ole saanut isoja rooleja ja on esittänyt enimmäkseen vierailevia rooleja televisiosarjoissa ja elokuvissa kuten "Walker, Texasista", "Imagine That", "Kunnian miehet", "Shield – lain varjolla" ja "Miksei, Emily?" Payton esittää "The Walking Deadin" seitsemännellä kaudella Ezekiel-nimistä selviytyjää, joka omistaa tiikerin nimeltä Shiva.


title: Disaster

text: Disaster! on vuonna 2005 ensi-iltansa saanut nukkeanimaatio/komediaelokuva. Elokuvan ohjasi Roy T. Wood ja siinä vierailee hard rock -yhtye Mötley Crüe.


title: Lotus 1-2-3

text: Lotus 1-2-3 on taulukkolaskentaohjelma, joka Lotus Corporation julkaisi ensimmäisen kerran PC-DOS-käyttöjärjestelmälle vuonna 1983. Sittemmin se on toteutettu useisiin eri laitteisto- ja käyttöjärjestelmäympäristöihin.


title: Lotus 1-2-3

text: Lotus 1-2-3:n ilmestyessä markkinoilla oli jo useita PC-ympäristössä toimivia taulukkolaskentaohjelmia, kuten VisiCalc ja Multiplan. Lotus 1-2-3:n erityislaatu - josta se sai nimensäkin - liittyi toisaalta taulukkolaskennan, tiedonhallinnan ja grafiikan toteutukseen samassa ohjelmistossa ja toisaalta PC:n ominaisuuksien parempaan hyödyntämiseen. Monet PC:n varhaiset ohjelmistot oli siirretty toisista laitteisto- ja käyttöjärjestelmäympäristöistä, mikä merkitsi PC:n ominaisuuksien vajaata käyttöä. Mitch Kapor ja Jonathan Sachs ohjelmoivat Lotus 1-2-3:n suoraan PC:n assembly-kielellä, jolloin koneen ominaisuudet saatiin tehokkaasti käyttöön.


title: Lotus 1-2-3

text: Ohjelmasta julkaistiin IBM PCjr -tietokoneelle versiona, joka oli kahdella ROM-moduulilla ja yhdellä levykkeellä laitteen pienen muistimäärän johdosta.


title: Harold Bloom

text: Harold Bloom (s. 11. heinäkuuta 1930) on yhdysvaltalainen professori, kirjallisuusarvostelija ja kulttuurikriitikko.


title: Harold Bloom

text: Ensimmäisissä kirjoissaan ("Shelley's Mythmaking", 1959, "The Visionary Company", 1961, ja "Blake's Apocalypse", 1963) Bloom puolusti 1800-luvun romanttisia runoja, jotka eivät vielä olleet kokeneet maineenpalautusta. Bloomin läpimurtoteos oli "The Anxiety of Influence" (1973). Siinä ja sitä seuraavissa kirjoissa hän esitti runoilijoiden välisiä vaikutussuhteita koskevan teoriansa ensimmäisen version. Alun perin hän rajasi sen valistuksen ajan jälkeiseen länsimaiseen runouteen, mutta on myöhemmin laajentanut sen koskemaan kaikkea kirjallisuutta. Seuraavassa vaiheessaan Bloom kirjoitti uskontoaiheiset kirjat "Ruin the Sacred Truths" (1989), "The Book of J" (1990) ja "The American Religion" (1993).


title: Harold Bloom

text: Vuonna 1994 Bloom julkaisi erään tunnetuimmista teoksistaan "The Western Canon". Siinä ja sen jälkeen Bloom on ollut ankara sosiopoliittisten ideologioiden valtaamien kirjallisuuskritiikkisuuntausten kriitikko. Länsimaisen kanonisen kirjallisuuden puolustamisen lisäksi Bloom on myöhempinä vuosinaan kirjoittanut William Shakespearesta kirjat "Shakespeare: The Invention of the Human" (1998) ja "Hamlet: Poem Unlimited" (2003). Bloomin mukaan Shakespeare on paitsi suurin koskaan elänyt kirjailija, myös keksinyt käsityksemme inhimillisestä persoonallisuudesta.


title: Harold Bloom

text: Bloom hoitaa Sterling-professuuria Yalen yliopistossa sekä englantilaisen ja amerikkalaisen kirjallisuuden Berg-professuuria New Yorkin yliopistossa.


title: Harold Bloom

text: Harold Bloom, William ja Paula Bloomin poika, syntyi New Yorkissa ja asui Etelä-Bronxissa. Hänet kasvatettiin ortodoksijuutalaiseksi, vaikka hän ei ole aikuisena sellainen ollut, ja hänen äidinkielensä oli jiddiš. Hän oppi kotonaan myös kirjallista hepreaa. Kuuden vanhana hän opetteli itse lukemaan englannin kieltä. Haroldilla oli kolme isosiskoa ja yksi isoveli, joista hän oli ainoa selviintynyt.


title: Harold Bloom

text: Poikana Bloom luki Hart Cranen "Collected Poems" -laitosta, joka sytytti hänen elinikäisen kiinnostuksensa runouteen. Bloom sai Bachelor of Arts -tutkintonsa Cornellista vuonna 1951 aja filosofian tohtorin tutkintonsa Yalesta vuonna 1955.


title: Württemberg-Hohenzollern

text: Württemberg-Hohenzollern oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisen Württembergin kuningaskunnan eteläosasta ja entisestä preussilaisesta Hohenzollernin hallintoalueesta. Osavaltion pääkaupunki oli Tübingen ja se kattoi 10 406 neliökilometrin suuruisen alueen. Asukkaita osavaltiossa oli noin miljoona.


title: Württemberg-Hohenzollern

text: Vuonna 1945 luotiin Württemberg-Hohenzollernin alue osaksi Ranskan miehitysvyöhykettä Saksassa. Alueesta tuli yksi Saksan liittotasavallan osavaltiosta liittotasavallan perustamisen yhteydessä 23. toukokuuta vuonna 1949. Vuoden 1951 joulukuussa pidettiin kansanäänestys Württemberg-Hohenzollernin, Württemberg-Badenin ja Badenin osavaltioiden yhdistämisestä. Kaikki kolme osavaltiota yhdistettiin Baden-Württembergin osavaltioksi 25. huhtikuuta 1952.


title: American cream draft

text: American Cream Draft on Yhdysvalloista peräisin oleva keskiraskas työhevosrotu. Kohtalaisen nuori, 1950-luvulta peräisin oleva rotu on saanut nimensä vaaleankeltaisesta karvastaan, joka on vaaleanpunaisen ihon ohella yksi rodun tärkeimmistä tuntomerkeistä. American Cream Draft on ainoa yhdysvalloista kotoisin oleva kylmäverinen hevosrotu. Rodun nimestä (cream, voikkoväri) huolimatta sen väritys ei ole voikko vaan samppanja.


title: American cream draft

text: Rodun edustajat ovat miltei aina samppanjanvärisiä. Väriin kuuluu vaaleankeltaisen karvan lisäksi vaaleanpunainen iho, vaaleanruskeat tai vihertävät silmät sekä valkoiset jouhet. Harja ja häntä tulisi rotumääritelmän mukaan pitää pitkinä. Jalkojen ja pään merkit ovat sallittuja, jopa suotavia. Rodun hevoset ovat noin 153-165 cm korkeita ja painavat noin 700-800 kg. Luonteeltaan American Cream Draftit ovat miellyttämisenhaluisia, rauhallisia ja luotettavia.


title: American cream draft

text: Jalostukseen käytettäville tammoille hyväksytään toistaiseksi myös tumma iho, kunhan peitinkarva on kermanvaalea ja jouhet valkoiset. Oreilta edellytetään vaaleanpunaista ihoa.


title: American cream draft

text: Rodun kehityksen katsotaan lähteneen "Old Granny" -nimisestä vaaleankeltaisesta tammasta. Se myytiin vuonna 1911 kasvattajalle, joka sai siitä useita samanvärisiä varsoja. Varsat myytiin paikallisille pienellä hinnalla. Vaaleankeltaisten työhevosten kanta lähti kasvamaan, kunnes teollistuminen pysäytti kehityksen. Kun rotu rekisteröitiin 1950-luvulla, sen 41 kasvattajaa omistivat yhteensä vain 200 rekisteröityä American Cream Draft -hevosta. Nämä kasvattajat pitivät rodun säilymistä tärkeänä ja jatkoivat kasvatusta ja hevosten pitoa ja myyntiä. 1970-luvulla rotuyhdistys alkoi taas järjestää kokouksia. 1991 rodun rotumääritelmä uudistettiin nykyiseen muotoonsa, joka käsittää muutakin kuin värin. Uuden määritelmän mukaisena kantakirjaan on merkitty yli sata hevosta.


title: American cream draft

text: American Cream Draft Assosiation pitää vuosittaisia tapaamisia kasvattajille ja hevoshuutokauppoja. Lisäksi The Colonial Williamsburg Foundation of Williamsburg painaa ja levittää kahdesti vuodessa julkaistavaa tiedotuskirjettä.


title: American cream draft

text: Rotua kasvattaa noin 50 yhdysvaltalaista tahoa. Rodun edustajia on vain Yhdysvalloissa.


title: American cream draft

text: Rodun kantakirja on yhä avoin. Sen sivurekisteriin hyväksytään ne puhdasrotuiset yksilöt, jotka ovat vääränvärisiä päärekisteriin, sekä puoliveriset American Cream Draft -risteytykset, mikäli ne täyttävät tietyt vaatimukset.


title: Württemberg-Baden

text: Württemberg-Baden oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisten Württembergin ja Badenin valtioiden pohjoisosista. Osavaltion pinta-ala oli 15 700 neliökilometriä ja sen alueella asui noin 3,5 miljoonaa ihmistä. Osavaltion pääkaupunki oli Stuttgart.


title: Württemberg-Baden

text: Vuonna 1945 luotiin Württemberg-Badenin alue osaksi Yhdysvaltain miehitysvyöhykettä Saksassa. Vuoden 1946 marraskuussa valittiin Württemberg-Badenin ensimmäinen parlamentti. Alueesta tuli yksi Saksan liittotasavallan osavaltiosta liittotasavallan perustamisen yhteydessä 23. toukokuuta vuonna 1949. Vuoden 1951 joulukuussa pidettiin kansanäänestys Württemberg-Badenin, Württemberg-Hohenzollernin ja Badenin osavaltioiden yhdistämisestä. Kaikki kolme osavaltiota yhdistettiin Baden-Württembergin osavaltioksi 25. huhtikuuta 1952.


title: Württemberg-Baden

text: Württemberg-Badenin ainoana ministeripresidenttinä ehti toimia Reinhold Maier. Maier oli virassa vuosina 1946–1952. Hänestä tuli uuden Baden-Württembergin osavaltion ensimmäinen ministeripresidentti osavaltion aloitettua toimintansa. Württemberg-Baden oli jaettu kahteen hallintoalueeseen ().


title: Baden (osavaltio)

text: Baden oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisen Badenin suurherttuakunnan eteläisestä osasta. Osavaltion pinta-ala oli 9 646 neliökilometriä ja sen asukasluku oli noin 1,3 miljoonaa. Osavaltion pääkaupunki oli Freiburg im Breisgau.


title: Baden (osavaltio)

text: Vuonna 1945 luotiin Etelä-Badenin ("Südbaden") hallintoalue osaksi Ranskan miehitysvyöhykettä Saksassa. Alueesta käytettiin virallista nimitystä Etelä-Baden vuoden 1946 joulukuun 2. päivään saakka, jolloin nimi vaihdettiin pelkäksi Badeniksi. Osavaltion perustuslaki hyväksyttiin kansanäänestyksessä 22. toukokuuta 1947. Alueesta tuli yksi Saksan liittotasavallan osavaltioista liittotasavallan perustamisen yhteydessä 23. toukokuuta vuonna 1949. Badenin osavaltio sekä Württemberg-Badenin ja Württemberg-Hohenzollernin osavaltiot yhdistettiin Baden-Württembergin osavaltioksi 25. huhtikuuta 1952.


title: Castlevania II: Simon’s Quest

text: Castlevania II: Simon’s Quest (, "Dracula 2: Noroi no Fuin") on Konamin kehittämä videopeli, joka julkaistiin vuonna Japanissa Famicomille. Vuotta myöhemmin peli portattiin kasettimuotoon ja julkaistiin vuonna 1988 Pohjois-Amerikassa ja Euroopassa vuonna 1990 Nintendo Entertainment Systemille.


title: Castlevania II: Simon’s Quest

text: Peli oli ensimmäinen "Castlevania"-pelisarjassa, joka poikkesi suoraviivaisesta, lineaarisesta pelitavasta. Peli toi sarjaan avarasti tutkittavan maailman ja roolipelimäisiä elementtejä, kuten tavaroiden keräystä ja aseiden kehitystä. "Castlevania II" on hiljattain listattu tulevaksi Wiin Virtual Consoleen ladattavaksi.


title: Castlevania II: Simon’s Quest

text: Peli oli yksi marraskuussa 2016 julkaistun Nintendo Classic Mini -pelikonsolin peleistä.Pelin tapahtumat sijoittuvat vuoteen 1698, seitsemän vuotta ensimmäisen "Castlevania"-pelin jälkeen. Kun Simon Belmont toimitti kuolettavan iskun Pimeyden Prinssille Castlevaniassa, kreivi loitsi hänen ylleen pimeän kirouksen, joka vie Belmontin hautaan ellei Draculaa herätetä eloon. Draculan pahat apurit nousevat jälleen terrorisoimaan Transilvanian maita ja kyliä öisin.


title: Castlevania II: Simon’s Quest

text: Simon ottaa mukaansa legendaarisen piiskansa ”Vampyyrin Tappajan” ja lähtee taas kerran samoamaan Transilvanian maita kierrellen kaupungista toiseen. Matkallaan hän pelastaa ihmisiä Draculan kätyreiltä ja kysyy neuvoja kyläläisiltä kreivin ruumiinosien löytämiseen. Tehtävä on kuitenkin vaikea, koska yli 80 prosenttia kyläläisistä valehtelee ja Draculan ruumiinosat on piilotettu viiten eri kartanoon, Berkeleyhin, Bodleyhin, Brahmiin, Roveriin ja Larubaan.


title: Castlevania II: Simon’s Quest

text: Kun Simon on löytänyt kaikki kreivin ruumiinosat, hän vie ne kreivin kotikonnuille Castlevaniaan ja herättää hänet takaisin eloon. Simon taistelee häntä vastaan uudestaan ja vie kovan kamppailun jälkeen voiton Draculasta ja Simonin ylle langetettu kirous katoaa.


title: Verkkokalvon irtauma

text: Verkkokalvon irtauma () on tila, jossa silmän verkkokalvo lähtee irtoamaan paikaltaan. Seurauksena on etenevä puute näkökentässä ja hoitamattomana lopulta sokeus.


title: Verkkokalvon irtauma

text: Verkkokalvon uskotaan irtautuvan vuosittain yhdellä ihmisellä noin 10 000:sta. Verkkokalvoirtauman riskiä kohottavat iäkkäillä henkilöillä erittäin yleinen lasiaiskalvon irtauma sekä silmien likitaitteisuus. Jälkimmäisissä tapauksissa irtauma sattuu usein nuorempana kuin muilla potilailla.


title: Verkkokalvon irtauma

text: Laaja verkkokalvoirtauma edellyttää leikkaushoitoa, jonka tavoitteena on saada verkkokalvo kiinnitetyksi takaisin paikalleen. Suoritetun kaihileikkauksen on todettu lisäävän irtaumavaaraa. Verkkokalvon irtauma ei aiheuta kipua.


title: Verkkokalvon irtauma

text: Leikkauksen jälkeen näöntarkkuuden palautuminen täysin ennalleen vaatii aikaa.


title: Verkkokalvon irtauma

text: Verkkokalvon irtauman oireita lääketiedeseura Duodecimin terveyskirjaston mukaan ovat tumma yhtenäinen varjo näkökentässä ja viivojen vääristyminen . Myös salamointi ennen näitä oireita viittaa verkkokalvon irtoamiseen. Helsingin yliopistollisen keskussairaalan paperimonisteena potilaille leikkauksen jälkeen jakaman ohjeen mukaan myös nokisade jommankumman silmän näkökentässä on oire verkkokalvon irtaumasta kyseisessä silmässä. Vaarallisia silmäoireita verkkokalvoirtauman korjausleikkauksen jälkeen ovat tämän monisteen mukaan myös punoitus, rähmintä ja voimakas kipu.


title: Verkkokalvon irtauma

text: Verkkokalvoirtauman hoito tapahtuu osin sairaalassa ja osin jälkihoitona potilaan kotona (ks. edellä viitatut Duodecimin ja HYKSin tietolähteet). Silmälääkäri lähettää heti sairaalaan todettuaan irtauman, ja sairaalassa suoritetaan leikkaus. Leikkausta on hyvä odottaa lääkärin antamien ohjeiden mukaisessa makuuasennossa niin suurelta osin kuin mahdollista. Leikkaus suoritetaan paikallispuudutuksessa tähystysleikkauksena ja kestää yleensä 1-2 tuntia. Potilas jää yleensä vähintään yhdeksi yöksi leikkauksen jälkeen sairaalaan.


title: Verkkokalvon irtauma

text: Leikkauksen jälkeen määrätään asentohoitoa osin sairaalassa ja osin kotona. Potilas joutuu toistamaan tietyt makuuasennot tietyssä järjestyksessä ja aikarytmissä muutaman vuorokauden ajan. Asentohoidon asennot ja aikataulun määrittää leikkauksen suorittava lääkäri. Asentohoidon aikana vuoteessa on pysyteltävä lukuun ottamatta välttämätöntä ateriointia ja WC-asiointia. Lisäksi lääkäri saattaa määrätä hoitoon silmätippoja ja muita lääkkeitä. Sairauslomaa tarvitaan vähintään asentohoidon ajaksi, usein 3-6 viikkoa pitempäänkin. Ensimmäiseen kahteen viikkoon ei saa saunoa, eikä ensimmäiseen kolmeen viikkoon saa uida. Jos leikkauksen yhteydessä silmään on laitettu kaasua, jonka paineen ja nosteen on tehtävä auttaa verkkokalvo takaisin oikealle paikalleen, on potilaan myös vältettävä parin kuukauden ajan lentämistä ja vuoristomatkailua. Lisäksi moottoriajoneuvojen ajamista on vältettävä jonkin aikaa hoidon jälkeen. Varoaika riippuu hieman siitä, millä kaasulla potilas on hoidettu: rikkiheksafluoridi (SF6) 3-4 viikkoa, heksafluorietaani (C2F6) 4-5 viikkoa, oktafluoripropaani (C3F8) 5-6 viikkoa.


title: Nokian Työväen Teatteri

text: Nokian Työväen Teatteri on Nokialla toimiva ammattijohtoinen harrastajateatteri. Kesällä "Nokian kesäteatteri"- nimellä näytelmiä esitetään luonnonkauniissa Kennonnokassa, Vihnusjärven rannalla. Talvisin näytelmiä esitetään Nokian Työväen Teatterilla, jonka yhteydessa on myös teatterin toimisto.


title: Nokian Työväen Teatteri

text: Nokian Työväen Teatterin ohjelmisto perustuu monipuolisuuteen. Teatteri haluaa uusia haasteita esimerkiksi musiikista, ja musiikkipitoisia näytelmiä onkin ollut viime vuosina runsaasti ohjelmistossa.


title: Nokian Työväen Teatteri

text: Kesällä 2007 kesäteatteri teki yleisöennätyksensä: lähes 15 000 ihmistä ympäri Suomen kävi katsomassa Tapio Parkkisen käsikirjoittamaa ja ohjaamaa näytelmää Sininen Uni, joka oli koskettava musiikkipitoinen elämäkerta Tapio Rautavaarasta. Näytelmän suosiosta kertovat useat lisänäytökset, sekä päätös jatkaa esitystä myös kesällä 2008.


title: Nokian Työväen Teatteri

text: Nokian kesäteatteri valittiin Hämeen parhaaksi kesäteatteriksi kesällä 2007.


title: Biotie Therapies

text:
Biotie Therapies Oyj on suomalainen lääkekehitystä harjoittava pörssiyhtiö.
Biotien tutkimuksen ja lääkekehityksen painopistealueita ovat rappeuttavat hermosairaudet ja psykiatriset häiriöt kuten Parkinsonin tauti, Alzheimerin tauti ja muut kognitiiviset häiriöt, kaksisuuntainen mielialahäiriö ja alkoholi- ja huumeriippuvuus sekä tulehdussairaudet kuten nivelreuma, psoriaasi ja keuhkoahtaumatauti. Yhtiön tuotekehitys kohdentuu sairauksiin, joihin ei ole vielä tehokasta hoitoa..


title: Biotie Therapies

text: Biotien pisimmälle edennyt lääkekehitystuote on alkoholiriippuvuuden vähentämiseen tarkoitettu nalmefeeni. Lääkettä markkinoidaan Selincro tuotenimikkeellä. Euroopan lääkevirasto antoi 28.2.2013 Biotien lisensointipartnerille H. Lundbeck A/S:lle luvan Selincron myyntiin Euroopan markkinoilla. Lundbeck arvioi aloittavansa tuotteen myynnin vuoden 2013 puolivälissä..


title: Biotie Therapies

text: Nykymuotoinen Biotie Therapies syntyi vuonna 2002 turkulaisen, Biotie Therapies Oyj:n ja espoolaisten Contral Pharma Ltd:n ja Carbion Oy:n yhdistyessä. Lokakuussa 2008 Biotie osti saksalaisen lääketutkimus- ja kehitysyhtiö elbion GmbH:n. Biotie osti helmikuussa 2011 lääkekehityksen erikoistuneen Synosia Therapeuticsin..


title: Biotie Therapies

text: Yhtiön liikevaihto vuonna 2012 oli 4,8 miljoonaa euroa ja henkilöstöä oli vuoden lopussa 37 (keskimäärin 38).


title: Biotie Therapies

text: Tammikuussa 2016 kerrottiin, että yhdysvaltalainen Acorda Therapeutics ostaa Biotie Therapies -yhtiön noin 333 miljoonan euron käteiskaupalla. Kaupan myötä Acorda sanoo pääsevänsä maailman johtavan Parkinsonin taudin hoitomuotojen kehittäjän asemaan.


title: Kōji Nakata

text: Kōji Nakata (s. 9. heinäkuuta 1979 Ōtsu, Shigan prefektuuri, Japani) on japaniainen jalkapalloilija, joka edusti kotimaassaan Kashima Antlersia sekä Euroopassa ranskalaista Olympique Marseillea ja sveitsiläistä FC Baselia.


title: Kōji Nakata

text: Ammattilaisuransa Nakata aloitti Kashima Antlersissa vuonna 1998. Vuonna 2005 Japanin jalkapallomaajoukkueen entinen ja silloinen Olympique de Marseillen valmentaja Philippe Troussier teki sopimuksen Nakatan kanssa. Marseillen kausi meni kuitenkin alle odotusten ja Troussier erotettiin. Nakatan saama vastuu laski, joten hän siirtyi vuoden 2006 alussa FC Baseliin.


title: Kōji Nakata

text: MM-kilpailuissa 2006 Nakata pääsi vaihtopelaajana kentälle viimeisessä alkulohko-ottelussa Brasiliaa vastaan 56. minuutilla.


title: Kōji Nakata

text: Päivitetty 7. toukokuuta 2007


title: Susan Blu

text: Susan Maria Blu (s. 12. heinäkuuta 1948 Saint Paul, Minnesota) on yhdysvaltalainen ääniohjaaja ja ääninäyttelijä. Hänet tunnetaan parhaiten animesarjasta "The Transformers", jossa hän ääninäytteli Arcee nimistä hahmoa. Blu uusi samaisen roolin "issa" vuonna 2008.


title: Susan Blu

text: Blu on saanut yhdeksän Daytime Emmy ehdokkuutta ääniohjaamisesta.


title: Susan Blu

text: Uransa aikana Blu on ääninäytellyt 1960-luvulta asti animaatiosarjoissa kuten "Jetsonit", "Ghostbusters", "Smurffit", "The Transformers", "My Little Pony and Friends", "BraveStarr", "Simpsonit", "Tosi viilee haamujengi" ja "". Tämän ohella hän esiintyi 1970- ja 1980-luvuilla myös elokuvissa ja televisiosarjoissa, kuten "Waltonin perhe", "Sairaalan syke", "Ritari Ässä" ja "".


title: Susan Blu

text: Ääninäyttelyn lisäksi Blu toimii myös ohjaajana ja enimmäkseen ääniohjaajana animaatioissa kuten "Ubos loitsukirja", "Beast Machines" ja "". Hän on saanut ääniohjauksestaan Daytime Emmy -ehdokkuuden animaatiosarjasta "Utelias Vili".


title: Tekla

text: Tekla Oyj on suomalainen ohjelmistoyritys, joka valmistaa kansainvälisille markkinoille tarkasti rajatulle asiakaskunnalle tarkoitettuja mallipohjaiseen olioteknologiaan perustuvia suunnitteluohjelmistoja ja tietojärjestelmiä. Yritys on perustettu vuonna 1966 ja sen pääkonttori sijaitsee Espoon Tapiolassa.


title: Tekla

text: Tekla sai tasavallan presidentin kansainvälistymispalkinnon vuonna 2009.


title: Tekla

text: Tekla Oyj:n liikevaihto vuonna 2010 oli 57,8 miljoonaa euroa, josta noin 80 prosenttia tuli kansainvälisestä liiketoiminnasta. Yrityksen palveluksessa työskenteli vuoden 2010 lopussa 490 henkilöä, joista 188 ulkomailla. Yrityksellä on kaksi liiketoiminta-aluetta: "Building & Construction", sekä "Infra & Energy". Yhtiön keskeiset markkina-alueet ovat Suomi (21 % liikevaihdosta), muu Eurooppa (36 %), Pohjois-Amerikka (16 %) ja Aasia (22 %). Liikevaihdosta noin 75 prosenttia saadaan Building & Construction -sektorilta, käytännössä Tekla Structures -ohjelmistoon liittyvänä.


title: Tekla

text: Yhtiön kaikki ohjelmistotuotteet liittyvät suunnitteluun. Ohjelmistot soveltavat kolmiulotteista suunnittelua, ja suunnitteluobjekteihin on tyypillisesti integroitu myös paikkatieto.


title: Tekla

text: Tekla Structures on rakennesuunnitteluohjelmisto, jonka osuus yhtiön liikevaihdosta on merkittävin. Ohjelmiston avulla saadaan aikaan IFC-standardin mukainen rakennuksen rakenteiden tietomalli. Käyttäjiä on noin 80 maassa.


title: Tekla

text: Tekla BIMsight on ilmainen sovellus tietomallipohjaiseen yhteistyöhön rakennusprojekteissa.


title: Tekla

text: Tekla Solutions -tarjonta koostuu infra- ja energiatoimialoille suunnatuista kokonaisuuksista yhtiön sovelluksia ja palveluja. Tarjonta on suunnattu energianjakelun, julkishallinnon sekä infrarakentamisen ja vesihuollon toimijoille. Energianjakelualalla näitä ovat sähkö- ja kaukolämpöyhtiöt, sähköyhtiöiden käyttökeskukset sekä useita jakeluverkkoja ylläpitävät monialayhtiöt; kaasuverkkojen parissa työskentelevät yritykset; ja valokuituverkkoja ylläpitävät yritykset. Teklan ratkaisut julkishallinnolle on tarkoitettu erityisesti kunnalliseen rakennusprosessiin liittyville organisaatioille. Infrarakentamisen ja vesihuollon alalla tarjonta on suunnattu yrityksille, jotka työskentelevät teiden, katujen, rautateiden, siltojen, ja vesi- ja viemäriverkostojen parissa.


title: Tekla

text: Tekla Solutions -ratkaisut lanseerattiin alkuvuodesta 2011, ja ne korvasivat yhtiön X-alkuiset tuotteet. Myös Tekla BIMsight julkaistiin vuoden 2011 alussa.


title: Tekla

text: Tekla myi toukokuussa 2007 Puolustusvoimille ohjelmistotuotteita tehneen Defence-yksikkönsä liiketoiminnan Patria Oy:lle 2,35 miljoonalla eurolla.


title: Tekla

text: Tekla tarjoaa erillisinä palveluina tuotteisiinsa liittyvää käytöönottopalvelua, asiakastukea, koulutusta ja konsultointia.


title: Tekla

text:
Yhdysvaltalainen Trimble Navigation teki toukokuussa 2011 julkisen ostotarjouksen Teklan osakkeista, ja yritys siirtyi Trimblen omistukseen heinäkuussa 2011. Sitä ennen yhtiön osakkeista huomattavan osan, lähes 40 prosenttia omisti Gerako Oy. Muut suuromistajat olivat Skandinaviska Enskilda Banken (8,4 %), Nordea (8,0 %), Tapiola-ryhmä (4,6 %) ja Ilmarinen.
Tekla poistui Helsingin pörssin listalta helmikuussa 2012.
Yrityksen toimitusjohtajana on toiminut toukokuusta 2013 lähtien Timo Keinänen.


title: M/S Baltic Eager

text: M/S Baltic Eager () on Jay Management Corpin omistama ro-ro-rahtialus. Aluksen on rakentanut Rauma-Repola Oy Raumalla vuonna 1979. Kuollutta painoa aluksella on 8 600 tonnia ja sen jääluokitus on 1A eli se pystyy useimmissa jääolosuhteissa liikkumaan yksin. "Baltic Eager" on rekisteröity Panaman lipun alle.


title: M/S Baltic Eager

text: Baltic Eagerin sisaralus on M/S Inowroclaw.


title: M/S Baltic Eager

text: Huhtikuun alussa vuonna 1979 alus laskettiin vesille. Lokakuussa United Baltic Corp. Ltd. hankki vastavalmistuneen aluksen omistukseensa ja rekisteröi se Mansaaren lipun alle kotisatamanaan Douglas. Tuolloin laiva oli nimeltään "Baltic Eagle". Tämän jälkeen alus aloitti liikennöinnin reitillä Englanti–Belgia–Alankomaat–Suomi. Tammikuussa 1999 Crowley American Transport Inc. vuokrasi Baltic Eaglen.


title: M/S Baltic Eager

text: Nykyisen omistajan, Jay Management Corpin haltuun laiva päätyi helmikuussa 2002. Samalla alus sai nimen "Olympic Star". Elokuussa Seawheel vuokrasi aluksen ja antoi sille nimen "Seawheel Humber". Uudelleenkastamisen jälkeen alus siirtyi linjalle Killingholme–Rotterdam. Joulukuussa 2004 vuokrasopimus päättyi, jonka jälkeen alus sai jälleen uuden nimen: "Baltic Eager". Vuoden 2005 alussa Finnlines vuokrasi Baltic Eagerin, jonka jälkeen TransRussiaExpress aloitti liikennöinnin aluksella, reitillä Lyypekki–Baltijsk–Helsinki–Pietari–Kotka–Rostock. Maaliskuussa 2007 Searoad vuokrasi laivan. Sittemmin aluksella operoi Finnlines, reitillä Lyypekki–Pietari.


title: Jan Ingenhousz

text: Jan Ingenhousz tai Ingen-Housz (8. joulukuuta 1730 – 7. syyskuuta 1799) oli Alankomaissa syntynyt brittiläinen fysiologi, botanisti ja fyysikko, joka löysi fotosynteesin. Fotosynteesi eli yhteyttäminen on vihreillä kasveilla havaittu reaktio, jossa ne tuottavat hiilidioksidin, valon ja veden avulla sokeria ja sivutuotteena happikaasua.


title: Jan Ingenhousz

text: Ingenhousz havaitsi, että veteen upotettujen kasvien vihreät osat tuottavat valon läsnä ollessa kaasukuplia, kun varjossa kuplien tuottaminen loppuu. Hän tunnisti kasvien tuottaman kaasun olevan happea.


title: Margaret Spellings

text: Margaret Spellings, os. Dudar (s. 30. marraskuuta 1957) on yhdysvaltalainen poliitikko. Hän kuuluu republikaaniseen puolueeseen.


title: Margaret Spellings

text: Spellings syntyi Michiganissa ja muutti lapsena perheineen Houstoniin, Texasiin. Hän valmistui Sharpstown High Schoolista vuonna 1975 ja sai sittemmin valtio-opin oppiarvon Houstonin yliopistosta.


title: Margaret Spellings

text: Spellings aloitti kautensa Yhdysvaltain opetusministerinä 20. tammikuuta 2005 samanaikaisesti kuin George W. Bush aloitti toisen kautensa presidenttinä. Hän toimi ministerinä 20. tammikuuta 2009 asti.


title: Afrikan tulvat 2007

text: Afrikan tulvat 2007 syntyivät jokien tulviessa loppukesällä ja alkusyksystä pitkään jatkuneiden runsaiden sateiden takia. Tulvia esiintyi yhtä aikaa mantereen itä- ja länsilaidalla yhteensä 12 maassa. Syyskuun puolivälissä tulvien arvioitiin vaikuttavan puolentoista miljoonan ihmisen elämään.


title: Afrikan tulvat 2007

text: Lännessä pahiten kärsi Ghana, jonka pohjoisosa julistettiin katastrofialueeksi, kun Voltajoen alemmat haarat tulvivat. Siellä pahimmat sateet tulivat elokuun lopulla 24.–29. elokuuta, mutta sateet jatkuivat päivittäin myös syyskuun puolella. Tulvaa pahensi padon aukaisu Burkina Fason puolella. Yhteensä ainakin 20 ihmistä sai surmansa. Useita siltoja hajosi ja patoja murtui. Punaisen Ristin mukaan noin 400 000 ihmistä menetti kotinsa.


title: Afrikan tulvat 2007

text: Tulvasta kärsineet alueet muodostavat Ghanan vilja-aitan, jonka maanviljely on paljolti riippuvainen jokivedellä kastelusta. Tulvat tuhosivat sadon, ja maahan odotettiin lähikuukausina laajamittaista nälänhätää. Avustustyöntekijät pelkäsivät myös kulkutautien, kuten koleran, leviämistä.


title: Afrikan tulvat 2007

text: Muita tulvasta kärsiviä maita olivat Togo, Niger, Nigeria, Liberia, Mali ja Burkina Faso. Burkina Fasossa tulvien arvellaan olleen pahimmat 54 vuoteen.


title: Afrikan tulvat 2007

text: Itä-Afrikassa kärsivät Sudan, Uganda, Etiopia, Kenia ja Ruanda.


title: Afrikan tulvat 2007

text: YK:n avustusjärjestö WFP avusti Etiopiassa 60 000 ihmistä.


title: Sabrina Online

text: Sabrina Online on verkkosarjakuva, joka kertoo furryhahmo Sabrinan ja hänen tuntemiensa elämästä (päähenkilön tietokone on myös suuressa osassa sarjakuvassa, kuten myös Transformerit). Sarjakuvaa on piirtänyt jo vuodesta 1996 Eric W. Schwartz, ja niitä on jo julkaistu yli 400 sarjakuvastrippiä (syyskuuhun 2006 mennessä). Julkaisutahtina on 3-5 strippiä kerran kuukaudessa. Se on yksi vanhimmista edelleen julkaistavista nettisarjakuvista. Sarjakuvaa on myös myyty kirjoissa yhden vuoden (noin 40 strippiä vuodessa) sarjakuvastripit per kirja. Sarjakuva on saanut monta palkintoa Web Cartoonist’s Choice Awardista, mm. 2001 ”Parhaan romanttisen sarjakuvan” ja ”Parhaan antropomorfisen sarjakuvan” palkinnon.


title: Sabrina Online

text: Heillä on oma tarina Toy Story tyyliin, eli he puhuvat ja liikkuvat. He yrittävät turhaan suojella itseään Timothylta, joka pureskelee niitä. Ainoastaan Sabrina. Zig Zag ja Timothy ovat nähneet niiden liikkuvan. He auttavat Sabrinaa hänen pulmissaan.


title: Sabrina Online

text: Sarjakuva alkaa messuilta, joilla on Sabrina – sarjakuvan päähenkilö. Sieltä nettiyhteyden saatuaan hän kokeilee IRC – chattia huonolla menestyksellä. Samaan aikaan Amy saa tietää olevansa raskaana poikaystävälleen Thomakselle. Silloin Sabrina tapaa netissä Carlin, jonka kanssa hän ystävystyy heti. Amyn raskauden johdosta Thomas muuttaa heidän luokse asumaan. Sabrina valmistuu taidekoulusta ja saa ensimmäisen työpaikkansa. Amy vie Thomaksen tapaamaan vanhempiaan.


title: Sabrina Online

text: Sabrina saa potkut (johtuen 40 dollarin laatikosta) ja hän tapaa netissä tulevan poikaystävänsä, R.C.:n. Sabrina saa kuitenkin työtä Zig Zagin johtamalta aikuisviihdestudiolta graafikon töitä. Myöhemmin Sabrina ja R.C. tapasivat toisensa tekniikkamessuilla ja Amy synnytti poikansa, Timothyn. Amy ja Thomas menivät naimisiin.


title: Sabrina Online

text: Zig Zag otti Sabrinan mukaansa liikematkalle, jossa hän tutustuu paremmin Sabrinaan. Matkan jälkeen Sabrina ja R.C. tapaavat toisensa jälleen kerran, jonka jälkeen he menevät Sabrinan kotiin. Myöhemmin Sabrina ja R.C. menevät Zig Zagin järjestämiin juhliin (joissa selviää, että Sabrina on Neitsyt (tähtimerkki), syntynyt 15. syyskuuta). Ryöstöyrityksen jälkeen Sabrina tutustuu Zig Zagiin ja studioon vielä paremmin. Myöhemmin Sabrina ja R.C. alkoivat tutustua toisiinsa vielä enemmän.


title: Sabrina Online

text: Seuraavaksi Sabrina vei pikkusiskonsa ja Timothyn ZZ Studiolle, josta Zig Zag oli tehnyt lapsiturvallisen. Vielä myöhemmin Sabrinan vanhemmat kutsuivat hänet ja R.C.:n illalliselle. Jälkeenpäin Sabrinan auto hajosi kesken matkaa, jolloin hän joutui pyytämään apua Zig Zagilta, joka auttoi häntä saamaan uuden auton. Jälkeenpäin Sabrina vei isänsä ja poikaystävänsä Zig Zagin studioille. Sen jälkeen Sabrinan tietokone lopetti toimintansa ja hänen on lähetettävä osa siitä Saksaan. Zig Zag houkuttelee Sabrinan pitämään hänen kanssaan tyttöjen illan, jolloin Sabrina ymmärtää, että Zig Zag on hänelle tärkeä ja myös päinvastoin.


title: Sabrina Online

text: Asiat mutkistuvat, kun Sabrinan äiti haluaa tavata Zig Zagin ja kutsuu hänet illalliselle. Sabrina yllättyy, kun Zig Zag saapuu asiallisen näköisenä vanhempien asunnolle. Uuden Transformer - elokuvan tultua elokuvateatteriin, Sabrina oli katsomassa sitä.


title: Barney Frank

text: Barnett ”Barney” Frank (s. 31. maaliskuuta 1940) on yhdysvaltalainen demokraattipoliitikko. Hän edusti Massachusettsin neljättä vaalipiiriä Yhdysvaltain edustajainhuoneessa vuosina 1981–2013.


title: Barney Frank

text: Frank syntyi Bayonnessa, New Jerseyssä. Hän tuli valituksi Massachusettsin edustajainhuoneeseen ensimmäistä kertaa vuonna 1972 ja valmistui Harvard Law Schoolista 1977. Frank on julkaissut useita poliittisia artikkeleita, kuten esseen "Speaking Frankly" vuonna 1992. Hän on juutalainen.


title: Barney Frank

text: Frank on seksuaalisuudeltaan avoimesti homoseksuaali ja poliittisilta näkemyksiltään varsin liberaali. Hän puhui homoudestaan julkisuudessa ensimmäistä kertaa vuonna 1987. Hän tuli kongressissa tunnetuksi paitsi juuri homojen oikeuksien puolustajana, myös lääkekannabiksen käytön kannattajana.


title: Purple

text: Purple on grunge-yhtye Stone Temple Pilotsin toinen studioalbumi, joka julkaistiin 7. kesäkuuta 1994. Se sisältää yhtyeen suurimpia hittikappaleita, kuten "Vasoline", "Interstate Love Song" ja "Big Empty". Albumi oli suuri menestys debytoiden sijalla #1 "The Billboard 200" listalla ja myi Yhdysvalloissa kuusinkertaista platinaa.


title: Purple

text: Vuonna 2006 albumi sijoitettiin sijalle 73 Guitar World-lehden listalla "the greatest 100 guitar albums of all time" (100 kaikkien aikojen parasta kitara-albumia).


title: Jarkko Kinnunen (kävelijä)

text: Jarkko Juhani Kinnunen (s. 19. tammikuuta 1984 Jalasjärvi) on suomalainen kilpakävelijä, joka edustaa seuratasolla Jalasjärven Jalasta. Häntä on valmentanut vuodesta 2015 lähtien Valentin Kononen ja sitä ennen vuosina 1999–2015 Kari Ahonen.


title: Jarkko Kinnunen (kävelijä)

text: Kinnunen on voittanut viidesti SM-kultaa 20 kilometrin kävelyssä: 2008, 2009, 2011, 2012 ja 2014. Hänen paras arvokisasijoituksensa on yhdeksäs sija 50 kilometrin kävelyssä Berliinin MM-kisoissa 2009.


title: Jarkko Kinnunen (kävelijä)

text: Kinnunen saavutti ensimmäisen SM-mitalinsa Kalevan kisoissa 2003 voittaessaan pronssia 20 km kävelyssä. Hän sai pronssia myös vuonna 2005. Vuosina 2006, 2007 ja 2015 hän on saavuttanut SM-hopeaa.


title: Jarkko Kinnunen (kävelijä)

text: 20 kilometrin kävelyn suomenmestaruuden Kinnunen on voittanut viidesti, vuosina 2008, 2009, 2011, 2012 ja 2014. Kinnusen 20 kilometrin kävelyn ennätys on 1.22.27, jonka hän teki huhtikuussa 2016.


title: Jarkko Kinnunen (kävelijä)

text: 30 kilometrin kävelyssä Kinnunen on voittanut suomenmestaruuden vuosina 2009–2013 ja 2015–2016.


title: Jarkko Kinnunen (kävelijä)

text: SM-hallikisoista Kinnunen on saavuttanut 5 000 metrin ratakävelyssä kultaa vuosina 2008–2010 ja 2013, hopeaa 2015 ja 2016 sekä pronssia 2004 ja 2005.


title: Jarkko Kinnunen (kävelijä)

text: Arvokisoissa lajina on 50 kilometrin kävely. Göteborgin EM-kisoissa 2006 Kinnunen oli 14:s ja Osakan MM-kisoissa 2007 kymmenes. Pekingin olympialaisissa 2008 Kinnunen oli 15:s ajalla 3.52.25.


title: Jarkko Kinnunen (kävelijä)

text: Kinnusen paras arvokisasijoitus on yhdeksäs sija Berliinin MM-kisoissa 2009, mutta venäläisen Sergei Kirdjapkinin jäätyä kiinni dopingista 2016 hänen suorituksensa hylättiin ja Kinnusen sijoitus nousi kahdeksanneksi. Barcelonan EM-kilpailuissa 2010 Kinnunen keskeytti. Daegun MM-kilpailuissa 2011 hän oli 15:s. Hän oli 15:s myös Lontoon olympialaisissa 2012, joissa teki oman ennätyksensä ajalla 3.46.25.


title: Jarkko Kinnunen (kävelijä)

text: Moskovan MM-kilpailuissa 2013 Kinnunen oli 20:s. Zürichin EM-kisoissa 2014 hän oli 11:s ajalla 3.48.49. Pekingin MM-kilpailussa 2015 Kinnusen kävelyä haittasivat vatsavaivat, ja hän oli lopulta 32:s ajalla 4.02.07. Rio de Janeiron olympialaisissa 2016 ja Lontoon MM-kilpailuissa 2017 Kinnunen sijoittui 23:nneksi.


title: Hangar 18

text: Hangar 18 on vuonna 1990 julkaistu Megadethin kappale levyltä "Rust in Peace".


title: Hangar 18

text: Kappale kertoo salaliitosta Area 51:ssä sijaitsevasta halli numero 18:sta. Kappaleen on sanoittanut ja säveltänyt Dave Mustaine. Mustaine sai kappaleen idean samannimisestä elokuvasta. Kappaleen d-mollissa etenevä sointukierto muistuttaa paikoitellen Metallican ”The Call of Ktulua”, joka onkin osittain Mustainen säveltämä kappale. Mustaine ei itse tosin halunnut omia tuotoksiaan käytettävän Metallican levyillä sen jälkeen, kun Mustaine erotettiin Metallicasta.


title: Hangar 18

text: ”Hangar 18” on julkaistu toisena singlenä levyltä "Rust in Peace". Singlen kannen on toteuttanut Megadethin kanssa pitkäikäistä työtä tehnyt Ed Repka. Kappale on myös mukana pelissä "Guitar Hero 2". ”Hangar 18” on yksi Megadethin tunnetuimmista kappaleista, ja se on päässyt monelle yhtyeen kokoelma-albumille.


title: Hangar 18

text: Single nousi Suomen virallisen listan sijalle 29.


title: Amerikanratsuhevonen

text: Amerikanratsuhevonen (engl. "saddlebred") on Yhdysvaltojen eteläosista kotoisin oleva lämminverinen ratsuhevosrotu, joka tunnetaan erityisesti kahdesta näyttävästä erikoisaskellajistaan. Tätä 1800-luvulta peräisin olevaa siroa hevosrotua käytetään erityisesti rodun omissa askellajikilpailuissa mutta myös este- ja kouluratsastuksessa sekä harrasteratsuna. Rotu on yleinen Yhdysvalloissa, mutta amerikanratsuhevosia on myös Australiassa, Etelä-Afrikassa ja Euroopassa.


title: Amerikanratsuhevonen

text: Amerikanratsuhevonen on hyvin kevytrakenteinen, siro ja tyylikäs hevonen. Rodun edustaja on tyypillisesti kiiltäväkarvainen ja lihaksikas. Sukupuolileima on korostunut. Amerikanratsuhevosen säkäkorkeus on 150–170 cm, keskimäärin noin 155 cm. Väreistä yleisimmät ovat rautias, ruunikko ja musta, mutta myös voikkovärit, kirjavuus sekä kimo- ja päistärikkövärit sallitaan. Pää on hienopiirteinen ja hyvänmuotoinen. Silmät ovat suuret ja sijaitsevat kaukana toisistaan, korvat hyvänmuotoiset ja pienehköt. Kaula on pitkä ja kaareutuu ryhdikkäästi. Lavat ovat loivat ja säkä selkeä. Selkä on suora, lyhyt ja vahva. Lanne on tasainen, lautaset lihaksikkaat ja häntä kiinnittyy korkealle. Jalat ovat suorat.


title: Amerikanratsuhevonen

text: Amerikanratsuhevosilla on kaksi nelitahtista erikoisaskellajia: "iskukäynti" eli "rack" ja "hidas askellus" eli "slow gait". Rodun hevoset kykenevät oppimaan nämä askellajit luontaisesti, mutta yksilöä on koulutettava erikseen, jotta se oppisi esittämään ne ihmisen toivomalla tavalla.


title: Amerikanratsuhevonen

text: Slow gait ja rack ovat käytännössä sama askellaji: molemmissa jalat nousevat erittäin korkealle ja iskevät maahan. Nopea rack on erittäin rasittavaa hevosen nivelille ja sitä esitetään vain hyvin pehmeillä ja joustavilla alustoilla. Molemmat askellajit arvostellaan puhtauden, tyylin ja nopeuden mukaan. Slow gait tulee esittää erittäin hitaasti, ja rack nopeasti.


title: Amerikanratsuhevonen

text: Valjakkohevosina arvosteltavien amerikanratsuhevosten tulee osata esittää vireää käyntiä ("animated walk") ja ilmavaa ravia ("airy trot"). Nämä vastaavat tavanomaisia hevosen käyntiä ja ravia, mutta ovat erityisen suuriliikkeisiä, ja näyttelyissä ne tulee esittää myös hyvin hitaina.


title: Amerikanratsuhevonen

text: Amerikanratsuhevosen historia juontaa juurensa 1600-luvulle, jolloin Englannista tuotiin pieniä hevosia Pohjois-Amerikkaan. Niistä ja paikallisista hevosista jalostettiin senaikainen käsityksen mukaisia hyviä hevosia eli monipuolisia ratsuja. Syntynyttä rotua alettiin kutsua narragansettinpeitsariksi, ja siitä tuli pian suosittu hevonen siirtokunnissa. Samaan aikaan Englannissa kehitettiin englannintäysiverinen, joita 1700-luvun alussa alettiin tuoda Yhdysvaltoihin ja risteytettää narragansettinpeitsareiden kanssa. Näistä risteytyksistä kehittyi myöhemmin amerikanratsuhevonen.


title: Amerikanratsuhevonen

text: Amerikanratsuhevosen kehittivät Kentuckyn alueen uudisraivaajat monipuoliseksi käyttöhevoseksi. Rodun eläimet soveltuivat tyylikkääseen vaunuajoon, maatilan työhevosiksi ja olivat nopeita tilallisten välisissä laukkakilpailuissa. Jalostuksessa käytettiin lähinnä narragansettinpeitsaria, englannintäysiveristä, morganinhevosta ja ravureita. Rodun kantaisänä pidetään vuonna 1851 syntynyttä Gaines Denmarkia, jonka isä oli englannintäysiverinen. Amerikanratsuhevosesta kehittyi nopea, elegantti, kestävä ja virkeäluonteinen ratsuhevonen, ja rotu on sittemmin levinnyt kaikkialle Yhdysvaltoihin.


title: Amerikanratsuhevonen

text: Vuonna 1891 Kentuckyssa perustettiin "The American Saddlebred Horse Association", joka on Yhdysvaltojen vanhimpia hevosjalustusyhdistyksiä. Tuolloin yhdistys oli lähinnä kasvattajille suunnattu yhdistys ja kantakirjan pitäjä. Nykyisin sen toimintaan liittyvät myös rodun edelleenjalostus, nuorisotoiminta, rodun ja yhdistyksen jäsenten edustaminen ja vuosittaiset jäsentapaamiset. Suomessa rodun edustajia on vielä niin vähän, ettei minkäänlaista rotuyhdistystä ole perustettu.


title: Amerikanratsuhevonen

text: Amerikanratsuhevosia käytetään paljon rodun omissa askellajikilpailuissa, joissa korostuvat hevosten näyttävät liikkeet ja huoliteltu ulkonäkö. Kilpailuluokkia on erikseen kolmen ja viiden askellajin hevosille. Hevoset esitetään joko ratsain tai ajossa, joskus myös maasta käsin. Kolmikäyntiset hevoset arvostellaan perusaskellajien perusteella, viisikäyntiset myös rackin ja slow gaitin pohjalta. Kilpailuja varten hevosten kavioiden annetaan usein kasvaa ylipitkiksi askellajien korostamiseksi, hevoset kengitetään erikoiskengin ja häntä leikataan ja sidotaan korkeammalle siten, että hevonen kantaa sen ryhdikkäämmin. Eläinsuojelullisesti tällaista toimintaa pidetään kuitenkin nykyään varsin kyseenalaisena.


title: Amerikanratsuhevonen

text: Rodun omien kilpailuiden lisäksi amerikanratsuhevosia käytetään usein harraste- ja maastoratsuina sekä esteratsuina niiden kestävyyden ja hyvän hyppykyvyn ansiosta. Niitä näkee edelleen myös ajohevosina.


title: Keith Ellison

text: Keith Maurice Ellison (s. 4. elokuuta 1963) on yhdysvaltalainen demokraattipoliitikko. Hän aloitti 4. tammikuuta 2007 Yhdysvaltain edustajainhuoneessa kongressin historian ensimmäisenä islaminuskoisena jäsenenä.


title: Keith Ellison

text: Ellison syntyi Detroitissa, Michiganissa. Hänen vanhempansa Leonard ja Clida Ellison, ovat katolilaisia. Ellison oli kolmas vanhempiensa viidestä pojasta; hän ja kolme muuta valmistuivat lakimiehiksi ja yhdestä tuli lääkäri. Hän kääntyi sunnamuslimiksi opiskeluaikoinaan 19-vuotiaana.


title: Keith Ellison

text: Ellisonin vaimo Kim on high schoolin matematiikanopettaja. Parilla on neljä vuosina 1989–1997 syntynyttä lasta. Kim ilmoitti miehensä kampanjan aikana vuonna 2006 kärsivänsä multippeliskleroosista eli MS-taudista.


title: Keith Ellison

text: Ellison tuli valituksi kongressiin Minnesotan viidennestä vaalipiiristä Martin Olav Sabon seuraajaksi. Kampanjansa aikana hän herätti Yhdysvalloissa jonkinasteista kohua, kun julkisuuteen nousi tieto hänen aiemmista yhteyksistään Nation of Islamiin. Hän ei kuitenkaan ole koskaan ollut liikkeen jäsen ja tuli oman ilmoituksensa mukaisesti vasta myöhemmin tietoiseksi sen juutalaisvastaisista näkemyksistä.


title: Tuovi Saukkoriipi

text: Tuovi Saukkoriipi (s. 17. joulukuuta 1961 Pello) on 1980-luvulla Lapissa keikkaillut suomalainen laulaja. Vuonna 1993 hän sijoittui neljänneksi Syksyn sävel -kilpailussa.


title: Schaffhausen

text: Schaffhausen (, , ) on kaupunki pohjoisessa Sveitsissä Reinin pohjoispuolella. Se on Schaffhausenin kantonin pääkaupunki. Kaupungin asukasluku on runsaat 36 000, ja se on kantonin väekkäin kaupunki. Pinta-alaltaan se on 42 neliökilometrin suuruinen.


title: Schaffhausen

text: Schaffhausen oli keskiajalla kaupunkivaltio. Kirjallisten lähteiden mukaan kaupunki aloitti oman rahanlyönnin vuonna 1045. Myöhemmin kaupunki oli jonkin aikaa Habsburgien hallinnassa, mutta se sai taas itsenäisyyden vuonna 1415. Vuonna 1457 kaupungista tuli Zürichin liittolainen, ja vuonna 1501 siitä tuli Sveitsin konfederaation täysjäsen. Ensimmäinen rautatieyhteys Schaffhauseniin valmistui vuonna 1857.


title: Schaffhausen

text: Vuoden 1944 huhtikuun 1. päivänä kaupunki kärsi suuria vaurioita, kun Saksan ilmatilasta Sveitsin ilmatilaan päätyneet yhdysvaltalaispommikoneet pommittivat kaupunkia epähuomiossa. Yhdysvallat tarjosi välittömästi miljoona dollaria hyvitystä vaurioiden korjaamista varten.


title: Fribourg

text: Fribourg ( tai "Freiburg im Üechtland", , ) on kaupunki läntisessä Sveitsissä. Se on Fribourgin kantonin pääkaupunki. Kaupunki sijaitsee Sarinejoen varrella. Kaupungin asukasluku oli vuoden 2015 lopussa oli 38 489. Kaupungin pinta-ala on 9,33 neliökilometriä.


title: Fribourg

text: Vuonna 2000 kaupungin asukkaista 64 prosenttia puhui äidinkielenään ranskaa, 21 prosenttia saksaa, 4 prosenttia italiaa ja loput 11 prosenttia muita kieliä, kuten albaniaa, serbiaa, espanjaa ja portugalia. Samana vuonna 69 prosenttia asukkaista ilmoitti uskonnokseen katolilaisuuden ja 9 prosenttia protestanttisuuden. 14 prosenttia tunnusti jotakin muuta uskontoa ja 8 prosenttia ei kuulunut mihinkään uskontokuntaan.


title: Fribourg

text: Kaupunki on virallisesti kaksikielinen, sen virallisia kieliä ovat ranska ja saksa. Kaupunki sijaitsee ranskankielisen ja saksankielisen Sveitsin rajalla. Se perustettiin 1100-luvulla, ja tuolloin saksa oli kaupungin pääkieli. Saksa oli kaupungin ainoa virallinen kieli vuoteen 1800 saakka, jolloin rinnalle astui ranska.


title: Fribourg

text: Moottoritie A12 Veveystä Berniin kulkee Fribourgin kautta. SBB:n rautatiet Lausannesta Berniin kulkee kaupungin kautta. Lisäksi Fribourgista haarautuu rautatie Payerneen ja Murteniin.


title: Fribourg

text: Julkista liikennettä kaupungissa ja lähialueilla hoitaa pääosin Transports publics fribourgeois -yhtiö.


title: Fribourg

text: Fribourg-Gottéron-jääkiekkojoukkue pelaa maan ylimmällä sarjatasolla National League A:ssa.


title: Ilona Punkkinen

text: Ilona Emilia Punkkinen (o.s. Ranta, s. 28. lokakuuta 1982 Lappeenranta) on suomalainen aita- ja pikajuoksija, jonka seura on Lappeenrannan Urheilu-Miehet. Häntä valmentaa Markus Iitiä. Punkkinen on moninkertainen SM-mitalisti ja arvokisakävijä. Hänen päämatkansa on 400 metrin aitajuoksu, ja sivulajeina hänellä on sadan ja 200 metrin juoksu.


title: Ilona Punkkinen

text: Punkkisen ensimmäinen SM-mitali oli hopeaa 4 × 100 metrin viestissä vuonna 1999 ja hän on sen jälkeen voittanut vuoteen 2010 mennessä jonkin SM-mitalin joka vuosi. Pikaviestissä hän voitti hopeaa myös 2004. Kultaa tuli vuosina 2001, 2002, 2003 ja 2006, pronssia vuonna 2000. Vuosina 1999 ja 2002 tuli pronssia sekä vuonna 2004 kultaa 4 × 400 metrin viestissä.


title: Ilona Punkkinen

text: Henkilökohtaisia SM-mitaleja Punkkinen on voittanut yhdeksän ulkona ja kuusi hallissa. Hän on saanut seitsemän kultaa 400 metrin aitajuoksussa (2001, 2005, 2006, 2007, 2008, 2009 ja 2010). Pronssille hän sijoittui vuosina 2002 ja 2012. SM-halleissa hän on voittanut 300 metrin aitajuoksussa kultaa vuonna 2006 ja 60 metrin juoksussa kaksi kultaa (2007, 2010) ja yhden hopean (2005) sekä 200 metrin juoksussa hopeaa vuonna 2007 ja pronssia vuonna 2001.


title: Ilona Punkkinen

text: Punkkinen kuului Suomen joukkueeseen MM-kisoissa 2005 ja 2007, EM-kisoissa 2006, 2010 ja 2012 sekä EM-hallikisoissa 2007. Ulkoratojen kisoissa 2005, 2006, 2007 ja 2010 Punkkinen juoksi 400 metrin aidat. EM-kisoissa vuonna 2012 hän oli mukana 4x400 metrin viestijoukkueessa sekä 2006 ja 2007 myös pikaviestissä. EM-hallikisoissa Punkkinen juoksi 60 metriä. Kaikissa näissä kilpailuissa hän karsiutui alkuerissä.


title: Ilona Punkkinen

text: Universiadeissa Punkkinen voitti vuonna 2007 kultaa 4 × 100 metrin viestissä. Lisäksi hän sijoittui neljänneksi 400 metrin aitajuoksussa ennätysajallaan 56,48 s, jolla hän on Suomen kaikkien aikojen tilastossa neljännellä sijalla.


title: Mazie Hirono

text: Mazie Keiko Hirono (, s. 3. marraskuuta 1947) on Yhdysvaltain demokraattisen puolueen poliitikko ja 3. tammikuuta 2013 alkaen Havaijin edustaja Yhdysvaltain senaatissa. Hän toimi aiemmin vuodesta 2007 Yhdysvaltain edustajainhuoneen jäsenenä Havaijin toisesta vaalipiiristä.


title: Mazie Hirono

text: Hirono syntyi Fukushimassa, Japanissa, mutta muutti äitinsä kanssa Yhdysvaltoihin vuonna 1955. Hän kasvoi siitä lähtien Honolulussa ja valmistui juristiksi. Hän oli vuonna 2002 Linda Linglen vastaehdokkaana Havaijin osavaltion kuvernöörinvaaleissa, mutta hävisi. Hän on entinen varakuvernööri.


title: Mazie Hirono

text: Yhdessä Hank Johnsonin kanssa Mazie Hirono on kongressin historian ensimmäinen buddhalainen jäsen.


title: Petollinen on ihmissydän

text: Petollinen on ihmissydän () on vuonna 2004 ilmestynyt draamaelokuva, jonka on käsikirjoittanut ja ohjannut Asia Argento.


title: Petollinen on ihmissydän

text: Elokuva perustuu JT LeRoyn samannimiseen kirjaan.


title: Maanmittauslaitos

text: Maanmittauslaitos (lyhenne MML, ruots. Lantmäteriverket) on maa- ja metsätalousministeriön alaisuudessa toimiva viranomainen, joka vastaa ensisijaisesti maanmittauksesta Suomessa. Maanmittauslaitos tuottaa tietoa, tutkimusta ja palvelua Maasta. Se huolehtii maanmittaustoimituksista, kiinteistötiedoista, kartta-aineistoista sekä lainhuudoista ja kiinnityksistä.


title: Maanmittauslaitos

text: Maanmittauslaitos tuottaa yritysten, yhteiskunnan ja yksityisten ihmisten tarpeisiin palveluita maastosta, ympäristöstä sekä kiinteistöistä. 1.1.2010 kiinteistöjen kirjaamisasiat eli lainhuudot, kiinnitykset ja erityiset oikeudet siirtyivät Maanmittauslaitoksen hoidettaviksi.


title: Maanmittauslaitos

text: Vuoden 2015 alusta lähtien Maanmittauslaitoksen toimiala laajeni, kun paikkatietoalan huippututkimukseen keskittynyt Geodeettinen laitos (nykyinen Paikkatietokeskus) sekä maa- ja metsätalousministeriön hallinnonalan tietopalveluja tuottavan Tiken tietotekniikan kehittämistehtävät (nykyinen Tietotekniikan palvelukeskus) yhdistettiin Maanmittauslaitokseen.


title: Maanmittauslaitos

text: Maanmittauslaitoksen organisaatio koostuu keskushallinnosta sekä neljästä toimintayksiköstä, jotka ovat Tuotanto, Tietotekniikan palvelukeskus, Paikkatietokeskus ja Yleishallinto. Maanmittauslaitoksen palvelut ovat kansalaisten saatavilla 35 palvelupisteessä eri puolilla Suomea.


title: Maanmittauslaitos

text: Tietotekniikan palvelukeskus tuottaa toimialasidonnaisia tietotekniikan palveluja Maanmittauslaitokselle, maa- ja metsätalousministeriön hallinnonalan virastoille sekä muille julkisille tahoille. Se kehittää ja ylläpitää sovelluksia ja tietojärjestelmiä sekä niihin liittyviä infrapalveluja, kuten Maanmittauslaitoksen kiinteistötieto- ja maastotietojärjestelmiä. Paikkatietokeskus toimii puolestaan Maanmittauslaitoksessa tutkimus- ja asiantuntijayksikkönä, jossa tehdään paikkatietoinfrastruktuureja tukevaa tutkimus- ja kehitystyötä sekä huolehditaan Inspire-direktiivin toimeenpanosta.


title: Maanmittauslaitos

text: Laitoksen pääjohtajana toimii 1.9.2012–31.8.2019 diplomi-insinööri Arvo Kokkonen.


title: Maanmittauslaitos

text: Maanmittauslaitos voitti vuonna 2009 Suomen Laatukeskuksen järjestämän Laatupalkintokilpailun julkisen sektorin ja yleishyödyllisten yhteisöjen sarjassa. Sen vuoksi laitokselle myönnettiin myös ”EFQM Recognised for Excellence 5 stars” -tunnustus.


title: Maanmittauslaitos

text: Valtiokonttori valitsi Maanmittauslaitoksen valtion parhaaksi työyhteisöksi vuonna 2012. Palkinnon perusteena oli työhyvinvoinnin ja työsuojelun eteen tehdyn työn onnistunut integrointi kaikkeen toimintaan.


title: Maanmittauslaitos

text: Maanmittauslaitoksen (vuoteen 1994 Maanmittaushallitus) historia Suomessa ulottuu vuoteen 1633. Ruotsi-Suomen maanmittauslaitoksen alku lasketaan vuodesta 1628, jolloin Kustaa Aadolf perusti laitoksen laatimaan täydellisen taloudellisen kartaston valtakunnasta. Ensimmäinen laitoksen johtaja oli Anders Bureus. Suomeen lähetetty ensimmäinen maanmittari oli Olof Gangius (1633). Virkakunnan kasvaessa Tukholmaan perustettiin vuonna 1683 maanmittauskonttori, josta käsin erityisvirkamies hoiti Suomen asioita. Suomen erkaannuttua Ruotsista, Turkuun perustettiin vuonna 1821 päämaanmittauskonttori, joka myöhemmin siirtyi Helsinkiin.


title: Maanmittauslaitos

text: Venäjän keisari vahvisti Päämaanmittauskonttorin perustamisen 14.11.1812. Sen nimi oli vuosina 1848–1850 ja 1863–1916 Maanmittauksen ylihallitus ja 1851–1863 Maanmittauksen ja metsänhoidon ylihallitus, koska metsähallinto luotiin aluksi maanmittauslaitoksen alaisuuteen. Nimi lyheni Maanmittaushallitukseksi vuonna 1916 ja lopulta nykyiseen muotoonsa 1993.


title: Maanmittauslaitos

text: "Titteli vuoteen 1929 "ylitirehtööri", vuodesta 1929 "pääjohtaja""


title: Maanmittauslaitos

text: 1. elokuuta 1999–29. helmikuuta 2000 pääjohtajana toimi Pauli Karvinen.


title: Boeing 314 Clipper

text: Boeing 314 Clipper oli Boeingin vuosina 1938–1941 valmistama pitkän matkan lentovene. Se oli aikansa suurin lentokone. Koneessa käytettiin aiemmin peruttuun XB-15-pommikoneeseen suunniteltuja siipiä. ”Clippereitä” rakennettiin 12 kappaletta , joista yhdeksän Pan Amille ja kolme BOAC:lle.


title: Boeing 314 Clipper

text: Clipper oli Boeingin vastaus Pan Amin pyyntöön lentoveneestä, jolla olisi ennennäkemätön kantama. Boeingin tarjous oli onnistunut ja Pan Am allekirjoitti sopimuksen kuuden Clipperin ostamisesta 21. heinäkuuta 1936. Boeingin insinöörit käyttivät peruutettuun XB-15-pommikonehankkeeseen suunniteltuja siipiä, mutta korvasivat niiden alkuperäiset 850 hevosvoiman Pratt & Whitney Twin Wasp -tähtimoottorit tehokkaammilla 1 600 hevosvoiman Wright Twin Cyclone -moottoreilla. Lentääkseen pitkiä matkoja, kuten oli tarpeen lennoilla valtamerten yli, 314 kuljetti 16 100 litraa lentobensiiniä. Myöhempi 314A-malli kuljetti 4 540 litraa enemmän polttoainetta. Clipperin kolmoisperä oli valittu Boeingin testattua myös tavallista perää ja kaksoisperää. Valinta tehtiin, koska tavallinen tai kaksoisperä ei olisi tarjonnut riittävää hallintamahdollisuutta turvalliselle lennolle.


title: Boeing 314 Clipper

text: Vastapainona matkojen pituudelle Pan Amin ”Clipperit” rakennettiin loisteliaiksi. Istuimista saatiin 36 sänkyä yön yli kestäviä lentoja varten, kun matkanopeus oli vain noin 300 km/h ja monet lennot kestivät yli 12 tuntia. Koneissa oli lounge ja ruokailualue ja keittiöissä ruokaa valmistivat neljän tähden hotelleista palkatut kokit. Miehillä ja naisilla oli omat pukeutumishuoneet ja valkoisiin puetut stuertit tarjoilivat viisi- ja kuusiruokalajisia aterioita hopealautasilta. Vaikka Atlantin ylittäviä lentoja ehdittiin operoida vain kolmen kuukauden ajan vuonna 1939, lentomatkustus ei ole sen koommin vetänyt vertoja niiden ylellisyysstandardille.


title: Boeing 314 Clipper

text: Ensimmäinen Clipper, "Honolulu Clipper", otettiin käyttöön San Francisco–Hongkong-reitille tammikuussa 1939. Tällä reitillä matka yhteen suuntaan kesti yli kuusi päivää. Kaupallinen matkustajaliikenne kesti alle kolme vuotta, sillä se päättyi Yhdysvaltojen liityttyä mukaan toiseen maailmansotaan.


title: Boeing 314 Clipper

text: Kun sota puhkesi Tyynellämerellä, "Pacific Clipper" oli matkalla Uuteen-Seelantiin. Takaisin Honoluluun palaamisen – jolloin olisi ollut riski joutua japanilaishävittäjien tulilinjalle – sijaan päätettiin lentää länteen New Yorkiin. "Pacific Clipper" kulki yli 13 500 kilometriä eksoottisten kohteiden (Surabaya, Karachi, Bahrain, Khartum ja Leopoldville) kautta laskeutuen lopulta 6. tammikuuta 1941 New Yorkin LaGuardian lentovenetukikohtaan.


title: Boeing 314 Clipper

text: "Yankee Clipper" lensi Atlantin yli New Yorkista Southamptoniin pysähtyen Foynesissa Irlannissa, Botwoodissa Newfoundlandissa ja Shediacissa New Brunswickissa.


title: Boeing 314 Clipper

text: Clipper-laivasto otettiin Yhdysvaltain puolustusvoimille, missä niitä käytettiin kuljettamaan laitteita Euroopan- ja Tyynenmeren-rintamilla. Itse asiassa vain koneiden merkinnät vaihdettiin – Clippereitä jopa ohjasivat Pan Amin kokeneet kapteenit. Clippereillä kuljetettiin sotilastarvikkeita Natalin kautta Liberiaan, toimittamaan lastit brittijoukoille Kairoon tai ja jopa venäläisjoukoille Teheranin kautta. Clipperit saivat armeijalta nimityksen "C-98".


title: Boeing 314 Clipper

text: Sodan jälkeen Clipperit palautettiin Pan Amille. Ne olivat kuitenkin käyneet vanhentuneiksi jo ennen sodan loppua. Pitkän kantaman matkustajakoneiden, esimerkiksi Lockheed Constellationin ja DC-4:n, käyttöönoton aikana suurten kiitoteiden määrä oli lisääntynyt. Uudet maasta nousevat koneet olivat helpompia lentää, eivätkä ne edellyttäneet niin laajaa koulutusta kuin lentoveneet.


title: Boeing 314 Clipper

text: 314 poistettiin lopullisesti Pan Amin matkustajaliikenteestä vuonna 1946. 12 rakennetusta koneesta kolme menetettiin onnettomuuksissa, joista vain yhdessä sattui kuolemantapauksia, 24 henkilöä Lissabonissa 22. helmikuuta 1943.


title: Boeing 314 Clipper

text: Howard Hughes oli yrittänyt saada ostettua Clipperin toisen maailmansodan aikana, muttei onnistunut. Kun Hughes sai ostettua sodan jälkeen yhden, sillä ei enää lennetty ja se romutettiin.


title: Boeing 314 Clipper

text: BOAC:n käyttämät Clipperit


title: Alf

text: Alf on yhdysvaltalainen NBC:n tuottama tilannekomediasarja, jota valmistettiin vuosien 1986–1990 aikana. Sarjaa tehtiin neljä tuotantokautta, jotka kattoivat 102 jaksoa.


title: Alf

text: Sarja kertoo Melmac-nimiseltä planeetalta kotoisin olevasta Alf-nimisestä avaruusoliosta, joka törmää avaruusaluksellaan Tannerien perheen autotallin kattoon. Hän tutustuu Tannerien perheeseen ja jää asumaan heidän luokseen. Perhe joutuu piilottelemaan Alfia uteliailta sivullisilta. Hän pitää ruoasta, oluesta ja erityisesti kissoista.


title: Alf

text: Nimi ALF tulee sanoista Alien Life Form. Alfin nimi Melmac-planeetalla oli Gordon Shumway. Alfilla tiedetään olleen tyttöystävä nimeltä Rhonda.


title: Alf

text: Sarjaa on esitetty Suomessa MTV3:lla ensi kerran 1980-luvun lopussa ja myöhemmin Kolmoskanavalla. Uusintana sarjaa esitettiin vuosina 1996–1997 MTV3-kanavalla. Toinen uusintakierros alkoi MTV3-kanavalla joulukuussa 2008.


title: Alf

text: MTV3-komedia kanava aloitti sarjan uusinnat keväällä 2011.


title: Alf

text: Samaan sarjaan liittyen on tehty elokuvia, piirrossarjoja sekä sarjakuvalehti, jota julkaistiin Suomessakin 1980- ja 1990-luvuilla.


title: Alf

text: Suomalainen kuvataiteilija Kasitonni on tehnyt lapsuusmuistojensa pohjalta Alf-veistoksia, joista yksi on "Yo Tanner!".


title: Debatti

text: Debatti voi tarkoittaa seuraavia:


title: Hautes-Pyrénées

text: Hautes-Pyrénées (oksitaaniksi "Nauts Pirenèus / Hauts Pirenèus") on Ranskan departementti numero 65 ja se sijaitsee Pyreneitten vuoriston pohjoispuolella Ranskan lounaisosassa. Hautes-Pyrénées on yksi Midi-Pyrénées'n provinssin departementeista.


title: Hautes-Pyrénées

text: Departementin hallintopaikka on Tarbes, paikallishallintokaupunkeja ovat Argelès-Gazost ja Bagnères-de-Bigorre. Vuonna 2006 Hautes-Pyrénées'ssa asui 227 732 asukasta ja väestötiheys oli 51,0 asukasta neliökilometrillä. Pinta-alaa departementilla on 4 464 neliökilometriä.


title: Hautes-Pyrénées

text: Departementti oli muinoin osa Bigorrea, aikanaan itsenäistä kreivikuntaa, mutta myöhemmin osa Gascognen provinssia. Suurin osa alueesta päätyi englantilaisten haltuun Ranskan ja Englannin solmittua Brétignyn sopimuksen vuonna 1360.


title: Hautes-Pyrénées

text: Maisema Hautes-Pyrénées'n departementissa on vuoristoista ja maanviljelysvaltaista, jossa on kyliä, maatiloja, peltoja, ylängöillä sijaitsevia laitumia sekä tuulisia vuoristoteitä. Ranskan ja Espanjan välisellä rajalla on vuori nimeltä Monte Perdido (). Vuoren korkein huippu on tosin Espanjan puolella.


title: Paholaiset

text: Paholaiset ("The Devils") on vuonna 1971 ensi-iltansa saanut Ken Russellin ohjaama elokuva. Se perustuu Aldous Huxleyn kirjaan "The Devils of Loudun" vuodelta 1952 ja John Whitingin siitä sovittamaan näytelmään "The Devils" vuodelta 1960.


title: Paholaiset

text: Valtion elokuvatarkastamo kielsi elokuvan heti vuonna 1971 antamalla sille ikärajan KK (Kokonaan Kielletty). Elokuvaa ei täten saanut laillisesti Suomessa esittää eikä levittää. Perusteena elokuvatarkastamo käytti lausetta: ”Elokuva on raaistava ja omiaan vaikuttamaan mielenterveyttä vahingoittavasti”. Päätöksestä tehdyt valitukset kaatuivat; mukaan lukien Korkeimpaan hallinto-oikeuteen tehty valitus. Uusintatarkastuksessa videolevitystä varten vuonna 1985 elokuvatarkastamo päätyi edelleen samaan ikärajaan. Täyskielto raukesi vasta vuonna 1.1.2001 kuvaohjelmien tarkastusta koskevan lakimuutoksen yhteydessä.


title: Kemin Palloseura

text: Kemin Palloseura (KePS) on kemiläinen vuonna 1932 perustettu jalkapalloseura. Nykyään seuralla on lähinnä junioritoimintaa, sillä sen edustusjoukkue yhdistettiin Visan Pallon ja Kemin Pallotoverit -85:n kanssa vuonna 1999 perustettuun jalkapalloilun erikoisseuraan PS Kemi Kings. KePS pelasi jalkapallon SM-sarjassa vuosina 1984–1989 ja saavutti SM-pronssia vuonna 1985. Vuonna 1986 seura pelasi Suomen cupin loppuottelussa häviten sen Rovaniemen Palloseuralle.


title: Kemin Palloseura

text: Kaudella 1984 joukkueessa pelasi englantilainen John Crabbe.


title: Kemin Palloseura

text: Jääpallon SM-sarjassa joukkue pelasi kaudella 1978−1979.


title: Saône-et-Loire

text:
Saône-et-Loire on Ranskan departementti numero 71. Se sijaitsee maan itäosassa, Loiren ja Rhônen sivujoen Saônen välissä, mistä se on saanut nimensäkin. Departementti on pinta-alaltaan 8 575 neliökilometriä, ja vuonna 2011 siellä oli 555 999 asukasta.
Departementin pääkaupunki on Mâcon.